KERESZTÉNY MAGVETŐ, 


XLV. évf, Julius— Augustus 4-ik füzet, 


Dávid Ferenez, az unitarius reformator. 


A kijelentés folytonos, mint az Istennek minden más mun- 
kája. A fejlődés örök törvénye megállást nem ismer sem a 
természeti világban, sem a szellem országában. A kijelentés és 
fejlődés törvénye szoros kapcsolatban vannak egyik a másikkal. 
A milyen mértékben érvényesül a fejlődés törvénye az emberek 
lelki világában, olyan mértékben válik szellemibbé a kijelentés. 
A kik a kijelentést befejezettnek szeretik tekinteni; a kik azt 
hiszik, hogy nehány érthetetlen dogmában van kifejezve az 
Istennek végső akarata az emberekhez: azok az életnek legfőbb 
elvét, a fejlődés örök törvényét tagadják meg. Pedig ez a tör- 
vény föltétlenül uralkodik mindenütt, a hol az élet jelei mutat- 
koznak. Haldoklás már az az élet, a melyik tovább fejlődni 
nem akar. 

A kijelentés folytonosságán alapuló fejlődés olvasható le 
az unitarismus egész történetéből. Mi ezt nyiltan bevalljuk 
s csodálkozunk, hogy ezen megütődnek sokszor még olyanok 
is, a kik különben a szabadabb protestans szellemnek a hivei 
és munkásai. Az unitarismus nem egy megkövesült rendszer, 
nem holt dogmák halmaza, mely megköti a lélek szárnyait s 
az embert a saját belátása ellenére akarja üdvözíteni. Az uni- 
tarismus egy vallási irányzatot jelent, a melyet nem külső tekin- 
télyek vezetnek, hanem az emberi ész és lelkiismeret kormánya 
alatt áll. Közkinecs az, melyet egyetlen ember sem foglalhat le 
magának. Ez irányzat hivei közé nyugodtan számitjuk mind- 
azokat, a kik a történelem folyamán a vallási tekintélyek ural- 
mát megtörni s az ész jogát és a lelkiismeret szabadságát 
diadalra juttatni akarták. Ez irányzat alapvetői Jézus és az 
apostolok voltak. Bár sok tekintetben eltértek egymástól s 
lényegesen különböztek a mai unitarismustól, mégis ez irányzat 
münkásai közé számitjuk a monarchianusokat, Samosatai Pált, 
Áriust, Servétet, Socinus Faustot és mindazokat, a kik az ész 

jogára hivatkozva, az Isten egysége érdekében szót emeltek az 
evangelium meghomályositása ellen 

Az unitarismus legigazibb képviselője Erdély kiváló refor- 
matora: Dávid Ferencz. Az ő egész élete, vallási fejlődése, az 
igazság után való szomja mutatja, hogy a vallás és dogma 
közötti különbséget felismerte, hogy előtte sokkal lényegesebb 
a vallás, mint a dogma, a mely sokszor csak arra való, hogy 
a lélek szárnyait megkösse s az embert Istentől elzárja. Ez elvi 
álláspontból kiindulva, csak fejlesztette az unitarius irányzatot, 
de azt megállitani, dogmai rendszerrel betetőzni nem volt szán- 
dékában. Jól tudta, hogy mint a folyamot futásában feltartóz- 
tatni nem lehet: úgy az eszmék és igazságok a maguk dia- 
dalmas útjukon semmiféle rendszer által meg nem állithatók. 
Idealis lelke sokkal inkább bizott az igazságok legyőzhetetlen 
erejében s azoknak végső diadalában, minthogy azokat formu- 
lázni szükségesnek tartotta volna. Próféta ő, ki nem a jelennek, 
hanem a jövőnek él és dolgozik. Nem könyvekbe, hanem a 
lelkekbe akarta beirni vallását. Pap és szónok, ki nem a betü, 
hanem az élő szó erejével lesz reformator. A XVI. százbeli 
erdélyi hitvitáknak vezéralakja. A királynak szeretett papja s 
Kolozsvárnak közkedveltségü prédikátora. Vallásos nézeteit úgy 
a szószéken, mint a vitázó termekben először élőszóval fejti ki 
s azután foglalja irásba. Különösen kedvelt hivei előtt nyilat- 
kozik meg lelke teljes őszinteségében. Prédikácziói igazságot 
szomjuhozó lelkének egy-egy darabjai. Nemhogy másokat akart 
volna megkötni, de önmagára nézve sem ismert megállást a 
vallási fejlődés útjain. Élete a fejlődés nagy törvényének kézzel- 
fogható bizonysága. A mint ő maga érezte: úgy másokba is a 
rideg dogmák helyett az igazság vágyát s biztos győzelmének 
a reménységét akarta beirni. Ez érzelem vezette őtet nehéz 
pályáján diadalról diadalra s ez dagasztotta keblét még a dévai 
vár börtönében is. 

A szó igazi értelmében vett reformator volt, mondhatni 
radikális reformator. Eles szeme volt meglátni azt, a mi rosz, 
Ehez járult rendíthetetlen erkölcsi bátorsága: szembeszállani a 
visszaélésekkel. Mint általában minden igazi reformator a küz- 
delemnek kettős útján halad. Először meggyöngiti az ellenfél 
álláspontját, kimutatja annak a tarthatatlanságát; másodszor 
bizonyítja a saját álláspontjának helyességét. Ebből önkényt 

következik, hogy Dávid Ferencz is egyfelől ,romboló" munkát 
végzett, a mit ellene vádul is szoktak felhozni. Igen, mert sok 
hamis bálványt lerombolt s köztük az emberi körmönfont okos- 
kodáson épült háromságtant. De hát nem ugyanezt tette Luther, 
Zwingli és Kálvin, midőn a hamis Babylon mesterkélt falait 
ontogatta. Azonban Dávid Ferencz nem elégedett meg a rom- 
bolás munkájával. A romok eltakaritása után épitgette az ő 
lelke idealjának a templomát. Theologiája negativ, a mennyiben 
tagadta azokat, a melyeket lelke tévelygéseknek ismert, de van 
benne annyi positivum, a mennyi a hivő lélek vallási szükség- 
leteit teljesen kielégiti. Dávid Ferencz nagy mester a rombo- 
lásban is, meg az épitésben is. Kezében a bibliával s lelkében 
az igazság biztos győzelmének a hitével, bátran szembe néz 
legvakmerőbb ellenségével is. A mig bírja a szó hatalmát; a 
mig forgatni tudja az ige fegyverét: addig lelkesedéssel követi 
őt Erdély népe a keresztényi igazságok különböző fokozatán 
egész az unitarismusig. 

Különösen meglepő Dávid Ferencznél az a vágy és szom- 
juság, a mely őt csaknem ellenállhatatlan erővel vitte a töké- 
letesedés útján előre. Vannak, a kik ezt ingadozásnak szeretik 
feltüntetni, holott ez a legerősebb elhatározásra és legnagyobb 
foku bátorságra mutat. Körülveszik őt a földi jók. Bir egy 
fényes és jól fizetett püspöki állás minden előnyével. Mind- 
ezek nem kötik le lelkét, kész ott hagyni bizonytalan jövőért, 
csakhogy lelkében az igazság szomját kielégithesse. Nem kábiítja 
el fejét s nem zsibbasztja el lelkét a sokaság hite, hiveinek 
rajongó szeretete, a tömeg lelkesedése, a mely őt az igazsá- 
goknak valamely fokán körülvette. Sokszor hangoztatja azt a 
mai napig is meg nem értett tételt, hogy az igazság ereje nem 
attól függ, hogy hányan vannak mellette s hányan küzdenek 
érette. Az igazság akkor is igazság marad, ha az egész világ 
elfordul tőle ; mert annak örök élete van, mint magának Istennek. 
Egy újabb és tisztább igazságért kész elszakítani magát hivei 
sokaságától s azoknak rajongó  szeretetétől. A mint maga 
mondja: ,soha sem kell azt kérdeznünk, hogy a világnak 
nagyobb része micsoda hitet tart". 

Ha a sokaság magatartása meg nem állitotta útjában, 
még kevésbbé az egyes elismert tekintélyek. Az Agoston Lom- 
bardus, Bonaventura, Scotus, Aguinói Tamás és a többi sofisták 

munkáját , haszontalannak" mondja, mert irásaikkal meghomá- 
lyositották az Istennek ismeretét, hogy nem mint azokkal épi- 
tették volna az embernek lelkiismeretét".: Kzért mondja, hogy 
,a más emberek vélekedésében nem kell megátalkodnunk, 
akármely méltóságban legyen is". 

Nem támaszkodhatunk továbbá a concilliumok végzéseire, 
a zsinatok határozataira. Ezek is sokszor tévedtek és egymás- 
nak ellentmondottak. Ha ezek után indulunk, még nagyobb 
tévedésekbe esünk. Ugy szintén az egyház a maga hagyomá- 
nyaival, dogmáival, papságával és külső diszleteivel nemhogy 
előre vezetne az igazság útján, hanem még elzárja azt előttünk. 

Ha tehát nincsen semmiféle külső tekintély, a mi üdvünk- 
ről biztosíthatna, akkor mit tegyünk, hova forduljunk? Ez a 
kérdés különösen jogosult azon emberfogalom mellett, a melyet 
Luther és Kálvin fejtettek ki. Szerirtük az ember egy tudatlan 
és tehetetlen lény, ki az első bűn következtében annyira meg- 
romlott, hogy a jóra teljesen alkalmatlan. Ebben az emberben ok 
nélkül keresnők az üdvösségnek legkisebb eszközét. Önmagára 
hagyatva tehetetlen. Az első reformatorok az embernek ezen a 
fogyatékosságán és teljes tehetetlenségén úgy segitettek, hogy 
a Pál apostol nyomán fölvették ,a hit által való üdvözülés" 
tanát. A mennyire szélsőség volt a kath. egyháznak a külső 
cselekedetek érdeméről való tanitása, éppen olyan szélsőségekbe 
ment át az első reformatorok , sola fide" tana. Eltekintve attól az 
ellentmondástól, hogy a teljesen megromlott és minden jóra alkal- 
matlan ember miképpen lehet alkalmas a Jézusban való , hitre", 


a mi egyetlen föltétele az üdvösségnek, főhibája abban átala 


hogy az örökkévalót az időszerütől teszi függővé. És ez által 
az embert, a ki addig az egyház szolgája volt, éppen olyan 
erővel adta a dogmatikai Jézus szolgálatára. A protestantismus- 
nak e hibájára szépen rámutatott Strausz az ő , Leben Jesu"- 
jában: ,Az ember üdvössége vagy érthetőbben szólva azon 
lehetőség, hogy rendeltetését betöltse, a benne levő erőket 
kifejtse s ezzel a jóllét megfelelő mértékében részesüljön, lehe- 
tetlen, hogy oly tények elismerésétől füg eggjön, melyek fölött 
eze erek közül alig egynek van módja alapos vizsgálódást tartani 
s végül még ez az egy sem képes biztos eredményre jutni. 


! Az egy Atya Istennek és az ő áldott szent fiának, az Jözus Kr.-nak 
Istenségekről igaz vallástótel, (:) ija. 

Ebben örökre igaza van az öreg Raimarusnak. Hanem, a milyen 
bizonyos az, hogy az emberi rendeltetés általános és mindenki 
által elérhető: úgy az elérés feltételének is minden embernél 
közösnek kell lenni. Ez nem lehet egy történetes, kivülről jövő 
történetismeret, hanem szükséges értelmi ismeretnek kell lenni, 
melyet mindenki magában feltalálhat".1 

A Dávid Ferencz reformatori müködésének egyik jelentő- 
sége éppen abban áll, hogy ő a protestantismusnak ezt az ellen- 
mondását és hiányát megértve az üdvösség föltételét vissza- 
helyezte magába az emberbe. De ezzel az emberfogalom fejlő- 
désének is hatalmas lendületet adott. Szerinte az ember Istennek 
teremtménye, ki az ő képét és hasonlatosságát viseli. Az első 
teremtés csak a testi és földi embert alkotta, de a második, 
melyet Jézus által végzett az Isten, életet, lelket és szellemet 
adott az embernek. Az ember a , világosság fia" s mint ilyen 
bir az ,istennek ismeretével és minden titkoknak világosságá- 
val". Ebben a belső ismeretben van a mi üdvösségünknek a 
forrása, mert a mint mondja ,Ignoti nulla ecupido".? Az ember- 
nek nincsen arra szüksége, hogy külső tekintélyek biztosítsák 
üdvössége felől. , Szivvel hiszünk az igazságra". Ott van ben- 
nünk egyfelől az igazság lelke, másfelől az ész, sziv és lelki- 
ismeret. Ezek a mi fespirtósabb vezetőink az üdvösség útján. 
Nem az egyház, neni a hagyomány, nem a papság, nem az 
üres cselekedetek, sőt még nem is a puszta hit; hanem maga 
az ember az ő lelki tehetségeivel az üdvösség szerzője. Az 
ember őmagának áll vagy esik. Akarata ellen senki sem üdvözül ; 
de erős akarattal mindenki elérheti ezélját. Ilyen gondolatokkal 
Dávid Ferencz az ,én"-nek, az egyéniségnek lett apostola és 
előrelátó prófétája. 

Az emberi itéletnek van — szerinte — alávetve a biblia 
is. Nagy mondás, merész lépés ez akkor, a mikor az inspiratio 
tana lekötözve tartja a lelkeket, a mikor az ember a betü- 
imádás által vélte üdvét biztosíthatni. De azért nem habozott. 
Nagyrabecsülte a kijelentést, mint Isten igéjét. Hiszen ez ad 


: Idézve Lang H. , Ker. dogmatika" 165 1 

2? Első része az szentirásnak külen külen részeiből vöt prédicacicknak 
az Atya Istenről, ennek pedig az ő fiáról, az Jézus Krisztusról és az mi 
örökségünknek pecsétiről a sz. Lélekről. TÁSA Dávid Ferencztől, a meg- 


feszült Jézus Krisztusnak szolgájától. 1569. 5 4--5. 

tekintélyt és méltóságot ugy az egyháznak, mint a papságnak. 
De hogy kellő foganatja legyen, kezelni is kell tudni. Hiszen 
mi az oka az egyházban előállott sok zürzavarnak, visszavo- 
násnak és egyenetlenségnek? Az, hogy eltért a világ Isten 
igéjétől s a helyett, hogy követte volna az ész és lelkiismeret 
tanácsát, hallgatott olyan tanitókra, a kik nem a tiszta igaz- 
ságot keresték, hanem önző ezélokat szolgáltak. Az Isten igé- 
jének a magyarázásánál soha sem kell arra figyelni, hogy mit 
kiván az egyház, mit mondott egyik vagy másik biblia magya- 
rázó, hanem hallgatnunk kell , a lelki ember itéletére". Az itélet 
megalkotására nézve elfogadja az , analogia scripturae" eljárását, 
midőn igy szól: , Az irásnak igaz értelmét ugyanazon Istennek 
igéjéből kell vennünk, mert ha mi homályos mondás találtatik 
az irásban, világosabb mondással kell azt megmagyarázni ; miért 
hogy pedig oly mondás az irásban nincsen, melyhez hasonló 
ne találtatnék, szükség, hogy a világosabb a homályost magya- 
rázza".! Luther azt mondta, hogy ,a mi nem tanitja a Krisztust, 
az nem apostoli, ha mindjárt Pál vagy Péter tanitaná is. Viszont, 
a mi Krisztust prédikálja, az apostoli volna, ha mindjárt Pilátus 
vagy Herodes tenné is". Dávid Ferencz szerint is a szentirás 
próbaköve a Krisztus. ,Az irásnak élete és lelke a Krisztus, 
melyet a ki megismer és igaz értelmét vette, az az egész bib- 
liának a magyarázatjában szabadon előre mehet". Ebből követ- 
kezik, hogy szerinte értékesebb az evangelium, mint a törvény. 
s, Az uj-testamentumban — mondja — Istennek irgalmassága, 
jóvolta és a bűnösökhöz való szerelme mutattatott meg a Krisz- 
tusnak és az apostoloknak prédikálása által, mely annak előtte " 
a törvényben csak ábráztatott és árnyékokkal befedeztetett volt 
és kevéssé ismerték azt és mintegy tükörnek általa látták meg". 
A törvény vala a jövendő jóknak árnyéka, az evangelium pedig 
a megadatott jelenvalóknak világossága. A törvény különbözteti 
vala a körülmetélt zsidókat a körülmetéletlen pogányoktól. Az 
evangelium pedig összeszerkeszti és mindenféle szentségeket 
egyesit. A törvényben cselekedeti és testi igazság vagyon, az 
evangeliumban pedig léleknek és életnek igazsága".? Ha tekintjük 
azt a dogmatikai várat, melybe még a későbbi protestantismus 
is a bibliát minden emberi műtől különzárva tartotta; ha figye- 
if TonBi. 
St at té 6, 

lembe vesszük azt a rideg betüimádást, a mi annyi szerencsétlen 
visszavonásnak lett az okozója; végül, ha számba vesszük az 
uj kornak azt a törekvését, mely a bibliát mint emberi müvet 
emberileg akarja elbirálni és értékelni: akkor a Dávid Ferencz 
fenti nézetei úgy állanak előttünk, mint egy távoli fény, mely 
a messzi jövőbe veti sugarait. 

A Dávid Ferencz bátorsága és radikalismusa a szentháromság 
dogmájának a bonczolgatásában tünik ki a leghatározottabban. 
Hiszen már előtte többeknek lelkében támadtak kételyek e 
sajátságos tan iránt. Ha az Isten egy, akkor miért három és 
ha három, akkor miért egy? Olyan kérdés ez, a mely a refor- 
matio korában is sokakot foglalkoztatott, sőt a Luther és Kálvin 
lelkében is felmerült e kérdés. De náluk még sokkal nagyobb 
tekintély volt a dogma, minthogy az ő kétségük megbánthatta 
volna, Elfogadták hát a ,pápás tudományt", úgy a mint kapták. 
sőt Luther inkább a józan észt kárhoztatta s azt az ördög és 
sátán fajzatának nevezte azért, hogy a legrégibb és legszentebb 
hagyományok iránt is kételyt támaszt a lélekben. Nála még győ- 
zött a tekintély-hit az ember józan itélete és belátása fölött. 

Azonban már a Dávid Ferencz által alkotott ember fogalom 
mellett a lelki tusának ilyen kimenetele nem lehetett. Szerinte 
az ember mindent vizsgál és itél. Az egyház bármennyire a 
kereszténység központjába helyezte a háromság tanát; bár- 
mennyire is tette azt a kereszténység lényegévé; a scholasti- 
cismus bármilyen erővel bizonyitgatta, hogy azt hinni kell, 
mert érthetetlen: Dávid Ferencz mégis a saját, emberi itéle- 
tének a mérlegébe tette. Mi is az a szentháromság? Hogy az 
Isten egy lényegében vagy állatjában, de három személyében. 
Milyen különös, idegen és érthetetlen beszéd ez az előtt, a ki 
gondolkozni is tud fölötte és a ki a bibliával is összehasonlítja. 
, Állat", lényeg", ,személy", honnan vannak ezek a kifeje- 
zések és mi az értelmük. Dávid Ferencz az emberi szokásból 
vett beszédnek mondja, melyről a szentirók -mit sem tudtak s 
melyet először Tertullián hozott be az egyházba. Mózes és a 
próféták, Krisztus és az apostolok sokat beszéltek Istenről, de 
olyan értelemben, mint a háromság hivők vallják, soha sem 
voltak felőle. Azért az állatnak, lényegnek és személynek nagy- 
hangu fejtegetése csak hiában való és üres beszéd, mint a , fel- 
fujt hólyag" vagy a ,viasszal összeragasztott dió-haj". Az Istent, 

kit az egeknek egei be nem foghatnak, miképpen lehetne egy 
állatba rekeszteni. ; 

Még feltünőbb ellentmondás a háromság dogmájában az, 
a mely az Atyának és fiunak egyenlőségét hirdeti. Iézt józan 
észszel fölfogni nem lehet akkor, a mikor a biblia lépten-nyomon 
az Atya és fiu közti különbséget tanitja. Az Atya a teremtő, 
a fiu a teremtett. Az Atya soha nem született, soha ember nem 
volt, soha nem küldetett, nem szenvedett, meg nem halt és fel 
nem támadott. De a fiu mindezeken keresztül ment s mindeneket 
az Atyától kapott.! Az Atya teremt a fiu által, üdvözit a fiu 
által, de nem megforditva. Igy az Atya segitségül hivatik a fiu 
nevében, de nem viszont; a fiu szintén segitségül hivja az Atyát, 
de az Atya soha a fiut. Tehát nincs meg az egyenlőség és 
azonosság az Atya és fiu között, a mit a háromság hivők valla- 
nak".? Ha mégis valaki ragaszkodik a szentháromsághoz, annak 
el kell fogadnia azt is, hogy a Krisztus nem az Atyának, hanem 
a háromságnak a fia, a miből viszont az következik, hogy a 
Jézusnak három Atyja volt: Az Atya, a logos és a szentlélek. 
Ezt pedig a háromság hivők nem fogadják el.? 

Nem csak ellentmondásokkal teljes a háromságtan, hanem 
biblia ellenes is. Azok a szentirásbeli helyek, a melyekre a 
háromsághiívők támaszkodnak, nem bizonyitanak semmit mel- 
lette. Avagy miféle czimen akarják a szentháromság bizonyitá- 
sára használni azt a bibliai kifejezést: , Teremtsünk embert". 
Hiszen ez igékben semmi vonatkozás nincsen az Isten lénye- 
gére és személyére nézve. Ezek tisztán és kizárólag az emberi 
teremtésre vonatkoznak. Ha elfogadjuk is azt, a mit a háromság- 
hivők tanitanak ez igékkel kapcsolatosan, akkor azt is el kell 
fogadnunk, hogy Istennek a teremtésben segitő társakra volt 
szüksége. Ez pedig határozottan ellenkezik a biblia tanitásával, 
a mely lépten-nyomon azt mondja, hogy Isten egyedül a teremtő. 
Vagy ha már okvetlen több személyt akarnak érteni itt, miért 
értenek éppen hármat. Hiszen e többes kifejezés alatt éppen 
olyan joggal érhetnének kettőt vagy többet is. Ilyen ellenmondá- 

sokba esik az, a ki eltér az irás helyes magyarázatától s azt 
akarja kihozni belőle, a mi benne nincsen. 

Igy másik használni szokott érv a szentháromság mellett 
I. Ján. 5. r. 7. v.-ben van, a mely így szól: , Hárman vannak, 
a kik bizonyságot tesznek a menyben: Az Atya, az Ige és a 
szentlélek és ez a három egy". Dávid Ferencz szerint ez igék 
sem bizonyitanak a háromság mellett, mert ellenkeznek a János 
levelének többi részével és egész irányával. Nem is tartozik ez 
a bibliához, hanem utólagos betoldás, a miért komolyabb irás- 
magyarázók nem is foglalkoznak vele. 

A keresztelési formula is egyike azoknak a helyeknek, á 
melyekkel a háromságtant bizonyitani szokták. De szerinte ez 
nem szól semmit az egy állat és három személy mellett, hanem 
azt teszi, hogy keresztelkedünk ,Az Atyának ő nevében, ki 
mi hozzánk úgy mint fiaihoz jó kedvvel és jó akarattal vagyon, 
mi belénk öntvén a fiuságra választásnál az ő lelkét, kinek 
általa ezt kiáltjuk: édes Atyánk és nem rettegünk ő tőle, mint 
kegyetlen birótól, mint azok, a kik a kegyetlen mesternek és 
törvénynek az ő fenyegetése alatt feküttenek. Az fiunak pedig 
ő nevében ugy mint kinek általa az Atya. minket megakart 
tartani és mi bennünk új életet, megbocsátván minden büneinket, 
akar épiteni és feltámasztani, a szent léleknek pedig nevében, 
minemű üdvösséget az Atya Isten minekünk rendelt és szer- 
zett az ő fiában".! 

Dávid Ferencz nemcsak rombol, hanem épit is. Egyfelől 
lerombolja a háromságtan hamis bálványát, melyet az Anti- 
krisztus épitett a bibliával ellentétben, de másfelől felépiti a 
lelkekben az egy igaz Isten hitét. , Egy az Isten". Ez nem üres 
beszéd, hanem élő és létező valóság. Annyira be van irva a 
lelkekbe az egy Isten hite, hogy azt neni is kell hosszasan 
bizonyitani. Már a pogány bölcseket: Platot, Aristotelest, a 
világ rendjének a vizsgálása az egy Isten hitéhez emelte. A 
próféták is ezt az egy Istenben való hitet ápolták. Jézus és az 
apostolok ezt tanították. Olvasd el az egész bibliát s mindenütt 
ezt fogod találni benne. Az első keresztény atyák: Ignatius, 
Ireneus, Hillarius, Chrysostomus, mind csak az egy Istenben 
való hitet predikálták. Ez az egy Isten nem csak a világnak 
egyedüli teremtője, hanem egyetlen és kizárólagos forrása 

minden jónak. Sokféle eszköz van az ő kezébén, a melyekkel 
a világot, az emberiséget fentartja és kormányozza, de segitő 
társa nincsen, neki ilyesmire szüksége nincsen. Mintha az első 
keresztény szákérek monarchianusainak a hite ébredt volna föl 
a Dávid Ferencz lelkében bizonyságául annak, hogy az igaz- 
ságot csak elnyomni, de megsemmisiteni nem lehet. 

Azonban a Dávid Ferencz által tanitott egy Isten nem a 
zsidók Jehovája, nem is a törökök Allahja. Az ő Istene a Jézus 
Atyja. Ezt nagyon fontosnak tartja s nem győzi eléggé hang- 
sulyozni. Miért? Azért mert a Jézus Atyjában való hit vezet az 
istenfiuság tudatára. Ez pedig azonkivül, hogy számtalan köte- 
lességnek a forrása, mindenek fölött keresztényekké teszen. Tehát 
nem egy képzelt dogmában való hit, hanem az istenfiuságnak 
a tudata s az ebből származó kötelességek teljesítése teszen 
keresztényekké. Milyen fennkölt magyarázata ez a kereszténység 
lényegének. Ma is tanulhatnának belőle azok, a kik hiában 
való külsőségekben helyezik a kereszténységet s üres jelszavak- 
kal takargatják a lényeg hiányosságait. Az igazi kereszténység 
lélek és élet. Ezt vallotta Dávid Ferencz s ezt hirdetik az ő 
szellemi örökösei is. 

Ha mégis volnának, a kik a Jézus Atyjában való hit mellett 
bizonyitékokat keresnek, azokat Dávid Ferencz a bibliához utalja, 
melyben számtalan bibége jelentette ki Isten ezt az igazságot 
azért, hogy mi kettő, vagy három istenről ne gondolkozzunk, 
hogy elménk ide s tova ne kalandozzon és hogy könyörgése- 
inkben legyen kire tekintenünk és kinek könyörögjünk, tudni- 
illik az Atya Istennek, a mint erre maga Jézus tanit: , Valamit 
kértek az Atyától az én nevemben", továbbá , mikor könyörögtök 
ezt mondjátok : , Mi Atyánk ki vagy a mennyekben".! A Dávid 
Ferencz predikaciói 1569-ben jelentek meg. A fenti idézetekből 
világos, hogy ő már ekkor csak az egy Istenhez, az Atyához való 
könyörgést tanitotta. Mégis tiz évvel később mint újitót itélik el. 
De az a harcz és küzdelem, a melyet az egy Istenség fogal- 
mának a tisztázásáért megvivott, az a halál, melylyel az igaz- 
ságot megpecsételte, helyet biztosit neki azon halhatatlanok 
sorában, a kik a kereszténységért vértanuságot szenvedtek. 

A kereszténység történetében az istenfogalommal össze- 
forrva jelenik meg a christologia, a mint a háromságtan Istent 

és Jézust egygyé olvasztotta. Ennek a ehristologiának főhibája, 
hogy az Istent és az embert, az örökkévalót és az időszerüt, az 
eszmét és a történelmet összezavarja. Ebben a zavarban teljesen 
elveszett a Krisztus igazi alakja. Az eredeti Krisztus eltüntével 
a dogmatikai képzelődésnek tág mezője nyilott. Ezen a mezőn 
termettek a názáreti Jézustól teljesen eltérő, sőt azzal homlok 
egyenest ellenkező Krisztusi-alakok, a melyek az ember és Isten 
között megszámlálhatlan fokozatban és változatban foglalnak 
helyet. 

A Dávid Ferencz reformatori munkája oda irányult, hog 
a kereszténység kebelében fölszinre jutott élettelen Krisztus 
alakoknak, különösen pedig a szentháromság egyik személye- 
képpen föltüntetett Krisztusnak a lehetetlen, az ész és törté- 
nelem ellenes voltát feltüntetve visszaálliítsa a történelmi Jézus 
személyiségét. Azét a Jézusét, a ki született, élt, küzdött, szen- 
vedett és meghalt, a ki mi vérünkből való vér, a ki istennek 
elsőszülött fia, de a ki által mindnyájan Isten fiaivá lehetünk. 
Ilyen irányu törekvéseivel a reformatiónak egy ujabb irányt 
adott és újabb ezélt jelölt, a mely ezélt szolgálták és szolgálják 
ujabban mindazok, a kik a názáreti Jézus élettörténetének a 
megirása és tisztázása által mind kézzelfoghatóbbá teszik, hogy 
ő valóságos ember és semmi egyéb mint ember volt. Dávid 
Ferencz e téren is az uttörő nehéz szerepére vállalkozott. De 
itt is bebizonyitotta, hogy az ő prófétai szeme a századokon 
keresztül messzire előrelátott. S ha a saját korában egész mun- 
kát nem is végezhetett, az nem kisebbiti reformátori müködé- 
sének a jelentőségét. 

Az a Krisztus, a kit Dávid Ferencz tanitott, különbözött 
mindazoktól a Krisztus alakoktól, a melyeket előtte a dogma- 
tikai képzelődés formált. Ő mindeniket az evangelium és a 
józan ész itéletén keresztül bocsátva, önállóan alkotta meg a 
maga Krisztusát, a mely a legközelebb állott a synoptikusok- 
ban megjelenő történelmi Jézushoz. Hogy Dávid Ferencz azt 
a Krisztus alakot, mely a háromság egyik személyét alkotta 
a keresztény tanban, elvetette, azt a fentiek után nem kell 
emlitenünk. De elvetette a Sabellius tanát is, a ki a Krisztust 
csak nevezet szerint tartotta Istennek. Nem értett egyet Arius- 
szal sem, a kinek tanitása szerint a Krisztust a világosságból 
teremtette Isten, s istenségére nézve kisebb az Atyánál. A 

Servét ,isteni emberét" valamint Socinusnak az Istenség méltó- 
ságához jutott emberét sem fogadta el. Szerinte Krisztus szűztől 
született, de az Atyának szent lelke által. És a miképpen mi 
születésünknél fogva atváinknak és anyáinknak a természeté- 
ben részesülünk: úgy részesült a Jézus az Atyának természeté- 
ben és minden istenségnek a javaiban." A Krisztus istensége 
tehát nem pusztán nevezet szerint való, a mint Cyrus és Mózes 
neveztetnek isteneknek; nem is hasonlatosság szerint való, a 
mint Árius vallotta, nem is idő szerinti, nem is fogadás (adoptatio) 
útján nyerte, de nem is puszta bálvány isten a Jézus. Dávid 
Ferencz így magyarázza a Krisztus istenségét: ,A kinek te 
fia vagy, Atyád az teneked, annak természetit viseled, a ki 
tulajdon Atyád teneked, miképpen lehetsz idegen attól, hiszen 
nem csak nevét viseled annak, az semmikép nem lehet; mert 
ha a Krisztus az Atya istennek fia, bizony istennek és örök 
életnek kell vallanod, ha átkozott nem akarsz lenni".? A Krisztus 
istensége olyan mint a ,viz", mely kifoly a kútfőből, de azért 
ugyanaz a víz mint a forrás: azonképpen a Krisztusban is 
ugyanazon istenség van, mint az Atyában. De azért róla azt 
mondani, hogy ugyanazon isten mint az Atya, éppen olyan 
tévelygés. mint azt állitani, hogy más Isten. Nincsen más isten- 
ség, mint az Atyáé. Az Atya a maga istenségét közölte a 
fiuval is." , A miképpen a viasz a pecsétnek formáját, melyet 
reányomunk, ábrázatképpen béfoglalja és kimutatja : azonképpen 
a mi a láthatatlan istenségben vagyon befoglaltatik és kimu- 
tattatik a Krisztusban". Ezért a Krisztus felette áll minden 
más prófétáknak. Az Atyát általa találhatjuk meg, idvességünk 
csak általa leszen. Ő a mi fejünk és Atyánkfia. rre as tükör" 
kiben meglátjuk az Atyát, a ,kincses láda", melyből üdvös- 
ségünket merithetjük, ,ajtó", a melyen át jüttettskék Istenhez, 
, Pásztor", ki az eltévedt juhokat keresi, , bárány", a kit Eótád 
áldozatúl adott". De óvakodnunk kell attól, hogy tulságosan 
felmagasztaljuk s olyan tiszteletet t adjunk vé a milyen csak 
az Atyát illeti, a kitől mindenek vannak. 

Krisztus mindazokat a jókat, a melyeket Istentől vett, közli 
mi velünk. Ő nem csak egyedül örököse az Atyának. Mi mind- 
nyájan örökös társai vagyunk neki. A mint ő Istennek fia, úgy 

mi is általa Isten fiai lehetünk. A miképpen ő megelevenült a 
születésben, úgy életet ad minekünk is. A miképpen a Krisztus 
az ő fogantatásában beteljesittetik az Atya Istennek minden 
istenségével : azonképpen mi mindnyájan az ő bőségéből veszünk 
és ujonnan való erővel felöltöztetünk és Isten templomává szen- 
teltetünk.? 

A szentháromság harmadik személye a szentlélek. Dávid 
Ferencz bőven és szépen fejti ki erre vonatkozó nézeteit is. 
Miután sorra megczáfolja azokat az érveket, melyeket istensége 
bizonyitására szoktak használni, kifejti a maga felfogását is. 
Mindenek előtt különbséget tesz a bennünk levő okoskodó lélek 
és a szent lélek között. Az elsőt szülőinktől kapjuk. A második 
a világosság atyjától száll reánk. A szent lélek a bibliában 
,Szél"-nek neveztetik, mert ,miképpen a szél láthatatlan és 
megfoghatatlan ingadozás, mindeneket minden megtartóztatás 
nélkül mozditván, azonképpen az Isten megfoghatatlan és lát- 
hatatianképpen az ő hatalmának általa azoknak szivöket fel- 
inditja, kiket önmagának választ". Nem csak kivülről hat a 
szent lélek, hanem bennünk élő örök munkás erő. A mint 
Dávid Ferencz mondja: ,A szent lélek nem egyéb, mint az 
isteni természetnek és életnek ereje, mely a mikor mi belénk 
öntetik, nem a mi életünk szerint élünk, hanem az Istentől 
adatott élet szerint. Nem csak szélhez hasonló a szent lélek, 
hanem hasonló a ,viz"-hez, a mely minden tisztátalanságot 
kimos,? hasonló a ,tűz"-höz, mely éget, világol és melegit; az 
,olaj"-hoz vagy ,kenet"-hez; mert az isteni kegyelmet közli 
velünk, Dávid Ferencz különbséget teszen az ó és új testamertomi 
szent lélek között. Amaz a szolgaságnak, ez a fiuságnak lelke. 
Amaz külsőségekben nyilvánult, ez pedig valóban megszentel. 

Ezekben kivántunk röviden rámutatni ama merész lépésre, 
melyet Dávid Ferencz a kereszténység történetében előre tett, 
a mely őt egy új irányzat apostolává s a vallási szabad- 
elvüség zászlótartójává tette. A mikor a nagy Luther az ész 
ellen harczolt, akkor ő az ész jogaira hivatkozott. A mikor a 
többi reformatorok az ember tehetetlenségét és tudatlanságát 
hirdették, akkor ő döntő befolyást engedett vallási kérdésekben 
a lelki ember itéletének. A. mikor a ,hit" által való üdvözülés 

gondolata foglalta el a lelkeket, ő akkor hirdette a tudás jogait, 
az ismeret erejét. És ezzel alapvetője lesz annak az irányzat- 
nak, mely a vallásban az ész és sziv, a hit és tudás áldott 
összhangját megteremti. 

Ezek után még egy kérdést kell feltennünk. Vajjon Dávid 
Ferencz önálló reformátor volt-e vagy a mások tudásából és 
lelkéből táplálkozott? Ezt a kérdést annál inkább fel kell ten- 
nünk, mert egyesek úgy mutatják be őt, mint a ki csak 
látszott vezérnek és reformatornak, de alapjában a Blandrata 
befolyása alatt volt egész életében. Az bizonyos, hogy ismerte 
úgy a saját korának, mint az azt megelőzött időknek keresz- 
tény irodalmát. Olvasta az egyházi Atyáknak, a scholastikus 
bölcselőknek irásait. Luthernek, Calvinnak, Servétnek műveit 
tanulmányozta. Blandratával az élő szó közvetlenségével tárgyalt 
vallási kérdésekben. Egyik vagy a másik adhatott ujabb gondo- 
latokat neki, megtermékenyithette az igazságot folyton szomju- 
hozó lelkét. Ki határozhatná meg a létel kezdetét ? Eljuthatunk-e 
bármely igazságnak a forrásához? Ki volt az első hivő vagy 
az első imádkozó? Kinek lelkében fogamszott meg legelőször az 
egyház vagy az állam eszméje? Ne kutassuk ezeket. Az igaz- 
ságok mindig léteznek. Csak az a különbség, hogy az egyik 
ember fölfogja őket, a másik meg eszét és szivét bezárja előttük. 
Azt sem állítjuk, hogy az egy istenség eszméje legelőször a 
Dávid Ferenez lelkéből pattant ki. Ellenkezőleg valljuk, hogy 
az első öntudatos hivő unitarius volt, hogy Jézus és az apos- 
tolok is unitarius elveket vallottak. A Dávid Ferencz nagy 
érdeme abban áll, hogy ő őszintén kereste mindig az igazságot 
s mindent kész volt föláldozni az igazságért. Ez az igazi refor- 
matori jellem. Annyit még is ki kell jelentenünk, hogy a ki 
az egyéniség jogait annyira tisztelte, a ki külső tekintélyek előtt 
soha meg nem hajolt, a ki egyéniségének elragadó erejével egy 
ország népét meg tudta hóditani, a kit még a halál rémalakjának 
az ijesztgetése sem tudott az igazságtól eltántoritani : azt , veze- 
tett vezérnek" mondani elfogultság nélkül nem lehet. És ha a 
magyarnak fő jellemvonása a nyiltság, őszinteség és bátor szó- 
kimondás: akkor Dávid Ferenezet magyar reformatornak is 
méltán nevezhetjük. 


VÁRI ÁLBERT. 


Dávid Ferenez és kora. 


(Folytatás.) 


A kolozsvári országgyűlés, noha csak hallgatólagosan, 
eltürte a szakramentáriusokat. A lutheránusok szavukat küldöt- 
teik által a februárius 6—15-iki tordai országgyűlésen is han- 
goztatták s tiltakozásuk találkozott Novicampianus véleményével. 
Ez az öreg szerzetes doktor lelke mély megbotránkozásával látta 
az ,eretnekség" terjedését s ha azt megakadályozni vagy éppen 
kiirtani nem is volt hatalma, legalább az uralkodó személyek 
lelkét akarta megóvni e ,ragályos bajtól". Római hitű meg- 
győződése együtt hangzott el a wittenbergistákéval; s a Petro- 
vics hiveiből állott többség kimondá, most már pontosan for- 
mulázva, hogy mindenki azt a hitet követheti, melyet akar a 
régi vagy új szertartásokkal, csakhogy az új hit követői ne 
bántalmazzák a régi hit követőit. Bár ezzel sem a katholikusok, 
sem az evangeliusok jogán nem esett csorba, e szabadszellemű 
nyilatkozat keserüséggel töltötte el a bizonytalan jövőért aggó- 
dók lelkét. Megrongált egészségére való hivatkozással Novi- 
campianus Lengyelországba hazabocsáttatását kérte s Dávid 
Ferencz is irt Kassa város tanácsának, hogy ha az utazás eléggé 
megbizható lesz, Szent-György napján elfoglalja a neki ajánlott 
prédikátorságot. Hamarább is menne, azonban a szakramentári- 
usokkal van még egy kevés elintézni valója. E végből junius 
13-ra Kolozsvárra zsinatot hivott össze, melyre Kálmáncsehit. 
is meginvitálta, hiveivel egyetemben. 

A zsinati meghivó kibocsátásakor Dávid Ferencz nem tud- 
hatta, hogy a zsinat megtartásáig mekkorát változhat a világ. 
Pedig a pergő napok nagy meglepetést tartogattak. A királyné 
hazatértekor örömmámorban uszó Erdély lassanként kezdett 
kiábrándulni. A multkor még Ferdinánd-párti Kendy Ferencz 
csak azért hagyta el , hatalmas" urát, hogy , felséges asszonyá- 

nak" kedveskedhessék s az most a kincstartóságot is sajnálja 
tőle. A daliás Bebek, ki a szomszédban is helyre legény volt, 
nem egy ábrándos pillanatában szórakoztatta a szép Izabellát 
s most, a mikor szolgálatainak megjutalmazására került a sor, 
vajdává való kinevezés helyett azzal a gúnyverssel üzte ki 
udvarából: , Fuss parázna Bebek, Mert nem szerettelek". A 
vén Petrovics is kezd meghasonolni a rendekkel: az erdélyi 
seregek élén de nagyon elkelne valamelyes fiatalabb tetterő. 
A porta sem idegenkednék a csélcsap Bebek kormányzóságától, 
sőt, hogy Mahmud megsértése miatt Izabellára s a temesi bánra 
való neheztelését megbizonyítsa, április 11-én két oláh vajda 
kiséretében Bebeket elinditotta hivatalának elfoglalására. Elfoga- 
dására több, mint 62 főúr nyert a portától fermánt.? Izabella 
sem vette tréfára a dolgot s hozzá látott a határszélek megerősit- 
tetéséhez ; Petrovics is mozgósította seregét. A saját szerencséjé- 
től megijedt Bebek jónak látta alkuba bocsátkozni a fejedelem- 
asszonynyal, hátha igy kevesebb, de biztosabb haszna lesz. S mig 
eképpen az egész Erdély figyelme e mozgalmakra irányult, a 
magára maradt királyfi új mesterével," Csáky Mihálylyal, készült 
uralkodói elhivatására. Dávid Ferencz is ügyesen fölhasználva 
az alkalmat, a hirdetett zsinaton elitélteté ellenfeleit. Petrovics 
későn értesült pártfogoltjai sorsáról s mindent helyreigazitandó, 
a julius 1-i tordai országgyűlésen újólag kimondatá: , Ki-ki 
vallja azon hitet, mely neki tetszik, új vagy régi szertartásokkal 
s e részben teljesen szabadakarata szerint cselekedhetik". Azon- 
ban hozzátette: , Az új vallás követőinek — t. i. a lutheránu- 
soknak és szakramentáriusoknak — nem szabad egymást bosszú- 
sággal illetni". A felbátorodott szakramentáriusok szeptember 
26.-án nyilt vitára szólították Dávidékat. Ám, erőtlenül. Közöt- 
tük nem vala senki, a ki az erdélyi magyar lutheránusok 
püspökének, Dávid HFereneznek, szónoki erejét utólérni, dia- 
lektikáját megközelíitni s vitát irányitó talentumát megfogni 


képes lett volna. Ugyan nehányan — nagyobb biztonság ked- 
véért — Melanchton véleményét is akarták hallani a fennforgó 


kérdésekről, de a válasz még nem érkezett meg, a mikor a 
szakramentáriusok legfőbb támasza, Izabella fő-fő tanácsura, az 
erdélyi hadak vezére, Petrovics Péter november elején Kolozs- 
t Szilágyi S.: Erdóly története, I. köt. Pest, 1866. 337 1. 
§ Dr. Veress E. : Izabella királyné. Bpest, 1901. 447 1. 

váron elhunyt. Halálos ágyán a családtalan hű szolga minden 
vagyonát, óriási jószágait a királynéra hagyta és utódjául atyja- 
fiát, komjáti Békés Gáspárt ajánlotta. 

Izabella őszintén megsirathatta öreg barátját, hiszen ő volt 
egyedül, ki önzetlenül vonzódott hozzá. Halálával a néma törek- 
vések szóhoz jutottak. A felvidék hűsége megtántorodott; a 
török vonakodik visszaengedni Temesvárt és Lippát; a moldvai 
vajda is követeli várait. A tétlen magyar urak a sok baj lát- 
tára örökösen zugnak-bugnak s nem lehet tudni, mi a tervük. 
Nincs e hon fiai között, ki az özvegy királynét vigasztalná. 
Pedig bánatát, kinjait régi asszonyi baja is gyötörni kezdé, 
különösen a mióta Novicampianus Albert után Evangelista 
János lett háziorvosa. Egyetlen szórakozása, talán gyönyörüsége 
is az, ha köréje ülnek lengyel atyjafiai s elpanaszolhatja nekik 
gyötrődését. Ilyenkor oly jól esik a délezeg Ligenza enyelgése. 
A szigoru életű Forgách Ferencz püspök el is indította róluk 
a pletykát. De hát kinek mi köze Izabella magánéletéhez? Na- 
gyobb baj volt, hogy lengyel barátai az ország dolgaiba is bele- 
szólottak, nemcsak, de mint egykor Gertrudis idejében, a végre- 
hajtás hatalmát magukhoz kaparították. Még Kendy Ferenez 
sem foganatosíthatta az ország végzéseit Ligenza tudta nélkül. 
Nem csoda, ha ilyen körülmények között a békétlenkedők száma 
egyre szaporodott s a megboldogult Petrovics sirján alig szállott 
meg a por, mikor Izabella ellen titokban valóságos ellenzék 
keletkezett. Mint ilyenkor szokás, előbb egy-egy pohár bor 
mellett keseregtek. A besugók révén Izabellának tudomása volt 
tervükről; valami olyat akarnak — hallá —, hogy őt eltegyék 
az útból s a kis János Zsigmonddal kormányoztassanak. Emlé- 
kezik is valamire, Kendy Ferencz nem olyan régen azt mon- 
dotta: jó volna a királyfit önállósághoz szoktatni s ehhez a 
Váradra tervezett kirándulás éppen jó alkalmul szolgálna. De hát 
akkor mi lesz ő vele? A küszöbön álló halál, egy szemernyi 
boldogság után hosszú szeplőtlen özvegység s országos gondok 
miatt megtörött lélek tiltakozott e fölöslegessé nyilvánittatás 
ellen. Meg aztán öregségére oda kellett jutnia, hogy immáron 
azt sem tudja, milyen ritus szerint fohászkodjék kegyelmes 
Istenéhez. Régi római hitének saját udvarában sincs tisztessége ; 
a jó öreg Csáky ugyan a lutherség barátja, de ez a hit is két- 
felé szakadt a szászok s magyarok szerint; Kendy Ferencz — 

Petrovics mintájára — meg éppen a szakramentáriusokat pár- 
tolja. A hit dolgában is rendet kéne csinálnia ! Valóban csak 
most látja, mennyire megöregedett s mily sok elintézni való 
dolga van még. 

Pedig mindebből csak annyi igaz, hogy megöregedett ; 
azonban az ő intézkedéseit kevesen várják, még kevesebben 
óhajtják. Van is, ki végezze helyette. A hatalmasan terjedő 
szakramentáriusokkal szemben Dávid Ferencz vette fel a küzdést 
s még az ő vitaedzett erejét is ugyancsak próbára tette e pár 
év. Mert nagy dolgok forogtak kérdésben. 

Emlitettük, hogy Luther halála után a titkos theologiai 
törekvések mind fölszabadultak s e téren maga Melanchton járt 
elől. Most aztán dülőre került az ügy. Kezdetben csak azt kifo- 
gásolták, hogy Melanchton a félreérthetetlenül megfogalmazott, 
kizárólagosan a hit által jócselekedetek nélkül üdvezülhetés 
dogmáját a synergesiával toldotta meg, állítván, hogy az 
embernek magának is van része üdve elnyerésében. Ujabban 
már az sem tetszett, hogy az ószövetségi törvényeket is köte- 
lezőnek tartja a keresztény egyházban. Kiméletlen volt Amsdorf 
Miklós támadása, melylyel tételét (.a jócselekedetek károsak 
az üdvre") védte; az ellenfél teljes megvetéséért le:rt Agricola 
János az antinomismus vezére; legdurvábban s Melanchton 
multját legjobban sértő bizonyára Flacius Mátyás volt. Az 
1548 deczember 12.-én megtartott lipcsei gyülés kimondotta, hogy 
a római katholikus egyház azon szertartásait, melyek a lutheri 
dogmákkal nem ellenkeznek, átveszik s adiaphorák nevén kul- 
tiválják. Melanehtonra bizták e végzés megszövegezését, kinek 
munkáját lipcsei interim elnevezéssel a következő év juliusában 
az ország rendei változtatás nélkül elfogadták. Amsdorf, Flacius 
és Wigand ugyan már akkor is fölszólaltak ez interim ellen, 
most azonban, mikor a 61 éves Melanechtont mindenfelől perbe 
fogták, támadásaikat végsőig vitték. Flacius szabadságával any- 
nyira ment, hogy azzal vádolta Melanehtont, mintha a pápa- 
ságot akarná visszaállítani ; evnélfogva azt követelte, hogy meg- 
tévelyedett állításait haladéktalanul vonja vissza! Ez a furor 
theologieus nem ragadt mindenkit a végletekig és sokan voltak, 
kik közönbösen hallgatták e vitákat. Ám, ezeknek másféle 
érdekesség volt fentartva. Luther azt tanitotta, hogy az ur- 
vacsorában mi Krisztusnak valóságos testét esszük és valóságos 

vérét isszuk. Kálvin szerint ,a midőn az ember a kenyeret és 
bort magához veszi, ugyanakkor, de egyedül azon esetben, ha 
valódi hite van, lelkével vagyis lelkileg élvezi Krisztus meg- 
dicsőült testét is. Ezen megdicsőült test folyvást az égben van 
ugyan és semmiképpen nincs jelen a földön; a lélek azonban 
hit által felemelkedik ahhoz s az abból kiszármazó természetfeletti 
erő titkos módon táplálja és erősíti a lelkeket". Már most 
Melanchton úgy gondolkozott, hogy ha , Kálvinnak az a tana, 
mely szerint a hivő az urvacsora vételekor szellemileg élvezi 
Krisztus testét és vérét, az urvacsoránál nem semmisíti meg 
egy lényeges mozzanatát sem": hát akkor érthetetlen, miért 
szakadtak el tőlük a svájcziak. Izért három évi hosszas hall- 
gatás után levelet ir Kálvinnak, régi barátságát vele felújítja s 
a békés kiegyezés útját egyengetni kezdi. Kálvin 1557 augusz- 
tusában már elragadtatással irja : , Fennen és ezerszer hirdetem, 
hogy az urvacsora kérdésében Fülöp annyira egy véleményen 
van velem, mint leghűbb követőm".t Siber erre nem késett 
megjegyezni : , Annál, hogy Fülöp e rágalom ellen nem véde- 
kezik, bennünket nagyobb gyalázat nem is érhetett volna". 

Igy állott a reformáczió Németországban, mikor Kolozs- 
várról nehányan kérdést intéztek Melanechtonhoz a szakramen- 
tariánizmus ügyében. Melanchton válaszában azt ajánlotta, hogy 
a zavargások elcsöndesítése végett csak a legfőbb állításokat 
tartsák sérthetetlennek, a lényegtelen s külső dolgokban a gyön- 
géknek engedni kell; a mi pedig a szakramentáriusok önálló 
felekezetét illeti, erről nincs mit szólani, minthogy az-ő fel- 
fogása szerint saját egyháza s a szakramentáriusoké között 
lényegbeli különbség nem lévén, külön szakramentárius egyház 
vagy felekezet nincs. Dávid Ferenczék jól sejtették a válasz 
tartalmát, hiszen ők régóta haladó lutheránusok, filippisták 
vagy a XVI. század kifejezése szerint kryptokálvinisták voltak. 
Legalább a Rövid magyarázatban levő chronologia azt bizo- 
nyitja, hogy Krisztus testének a kenyérben és borban való tény- 
leges jelenlétét még 1554-ben tagadták. 

Mielőtt Melanehton válaszát nyilvánosságra hozták volna, 
előbb Stancaroval kellett végezniök. Ez a fáradhatatlan vándor 
az erdődi zsinat után egy ideig bujdosván, végtére Nagyszeben- 


1 Szühelin: Johannes Calvin. I. köt. Elberfeld, 1860. 251. 1. 

ben telepedett le s valószínüleg — mint 1549-ben — tanítós- 
kodott; majd onnan elüzetvén, 1557 végén Kolozsvárra ment. 
Az év utolsó napján nyilt vitára provokálta a lutherista papo- 
kat. Legyőzetését, melyben Dávid mellett főleg Heltai Gáspár 
jeleskedett, maga nem tartotta véglegesnek s ha el is távozott, 
szivében a harag és gyülölet mellett a találkozás serkentő izga- 
tását vitte magával Beszterczére, Marosvásárbelyre s az ese- 
mények váratlan fordulata után Lengyelországba. Kálmáncsehi 
és Stancaro legyőzése Dávidnak kellemes meglepetést szerzett : 
Schesaeus Keresztély, a kolozsvári egyház szász nemzetbeli 
papja ódával tisztelte meg. 

sok aggodalommal, kevés reménynyel kezdődött az 1558-ik 
esztendő. A török a határszéleken rabolt; a magyar katonák 
fizetés hijján készülnek felmondani; Petráskó oláh vajda, ki 
segitséget igért, a minap gyilkoltatott meg; az állampénztár 
üres s a rendek olyan részvétlenek! A mióta V. Károly kolos- 
torba vonult, Ferdinánd sem sokat törődik vele, sőt egész Magyar- 
országgal sem. De legalább fia s a lengyelek szeretik. Ily érzel- 
mek között nyitotta meg február 3-ikán a kolozsvári ország- 
gyülést Izabella. Önmagát kimélendő, Kendy Ferencz által arra 
kérte a rendeket, halaszthatatlan kiadásai fedezésére szavazzanak 
meg harminczadokat s a szász papok tizedének háromnegyed 
részét a kincstárnak foglalják le. Nagy megütközést keltett e 
kivánság a szász küldöttek soraiban. Mi jogon mer ilyet még 
ki is gondolni az uralkodó, midőn ősi törvényes jogaikat sérti 
ez által? Erdélybe jövén, 1224-ben II. Endre megengedte, hogy 
bírót, papot szabadon válasszanak s tetszésük szerint fizessék. 
A későbbi uralkodók közül senki sem vonta kétségbe diplomájuk 
jogosságát, sőt az 1437, 1459, 1505 és 1542-iki unióban a három 
erdélyi nemzet újra megerősítette azt. Az Izabella részéről 
fenyegető veszedelem tömörítette a szászokat s Dávid Ferenez 
e kedvező hangulatot megragadva, az orthodox lutheránusokat 
s a filippistákat megpróbálta visszatéríteni a közös egyházba. 
Tervét nagyban előmozdította Bebek, a két Kendy, Csáky 
Mihály és Balassa Menyhért szövetkezésével a nemzeti ellenzék 
kialakulása. Ezek az urak Izabella s a lengyel jövevények hatal- 
mának csökkentésére a márczius 27-iki tordai országgyűlésen 
a kormánytanács tagjainak számát 12-vel és pedig kimondottan, 
törzsökös erdélyi nemzetségüvel, szaporítani határoztatták. A 

békétlenkedők tábora napról-nanra növekedett s a juniusban 
tartott gyulafehérvári országgyűlésen immár határozott követe- 
léssel állottak elő: Izabella s udvartartása oly sokba kerül, hogy 
nem győzik fizetni, legjobb lesz hát, ha Váradra költözik kevés 
számu kiséretével, hol éppen most építenek számára új palotát ; 
az országlás dolgait majd elvégzi helyette fia. E kivánság vérig 
sértette Izabellát; uralkodói nyugalma előharezosi indulatosságá 
változott ; figyelemre sem méltatta Nisovszky higgadt előter- 
jesztését, hanem egyenesen halált határozott a nemzeti moz- 
galom vezetőire. Mig udvarnépe a jámbor Karádi Pál erkölcsi 
oktatásait fontolgatta, maga Balassa Menyhérttel sürgős levelet 
fogalmaztatott, melylyel augusztus végére a főurakat magához 
rendelé. Alig valának együtt a meghivottak, praktikával ki 
lesvén az esetét, melyen csöndes borozgatás után álomba szen- 
deregnek : bérelt orgyilkosaival Kendy Werenczet és Antalt s 
Bebek Ferenczet borzalmas módon megöleté. A szept. 29-iki 
fehérvári országgyűlés utólagosan törvényesiíté e förtelmes 
boszút; midőn azonban elrendeltetett, hogy a meggyilkoltak 
roppant vagyona a kincstár részére lefoglalandó, s az erdélyi 
hadak vezéréül — hálából! ? — Balassa Menyhért választatott : 
a fékevesztett uralkodó zsarnok kapkodásain mindenki meg- 
botránkozott. Jellemző, hogy Cromer, a lengyel követ, magától 
az uralkodótól nyert informácziók alapján azt jegyezte föl: az 
igaz valláson ejtett sérelemért bünhődtek Kendyék s Bebek. 
E jámbor ámitást rajta kivül senki sem hitte, nem kiváltképpen 
a porta s a további kegyetlenkedésektől tartó erdélyi három 
nemzet. A megtöröttnek vélt nemzeti ellenállás még nagyobb 
erővel tömöríté a békétlenkedőket. 

A májusi tordai zsinat, hol Melanchton levelét a szász és 
magyar lutheránus egyházak is tudomásul vették, a róla kiadott 
Acta-ban azt mutatja, hogy Melanehton ez időbeli hittételeit mind 
elfogadták; a végzések a legtisztább kryptocalvinismus szerint 
voltak készítve. A szász és magyar lutheránusok egyesülésének 
tehát semmi akadálya sincs s ha eldöntik a hegemonia kérdését, 
vagyis azt, hogy vajjon a magyarok vagy GO Arts 
suprematiája érvényesüljön-e az összeolvadás után : Erdély meg- 
előzi Németországot a protestánsok kiegyeztetésével. 

Az ügy kétségtelenül fontosabb volt, semhogy alapos meg- 
fontolás nélkül lehetett volna benne határozni. Ezért mindkét 

párt visszavonult fontolgatni; noha Dávid továbbra is a közve- 
títés eszközlője maradt. A politika ezuttal is belevágott a val- 
lás dolgaiba. Mint mondottuk, a gyulafehérvári gyilkosság Iza- 
bellával szemben általános elhidegülést teremtett. Nemcsak 
udvarának lelkésze, — Karádi Pál — de a rendeken kivül a 
franczia követ is kezdtek tőle elfordulni. Az általános elpártolás 
következtében, Izabella elhatározta Ferdinánddal kiegyezni. — 
Bornemissza [László útján Delavigne közvetítésével Konstanti- 
nápolyban ez iránt tárgyalásokat kezdett. Izent ez ügyben a 
lengyel királynak is. A szultán 1559 január 31.-én Busbeguenek 
engedélyt adott — egyelőre Izabella birtoka határainak pontos 
megjelölése iránt — Ferdinánddal tárgyalást kezdhetni. Sikerült 
is februárban egy évre fegyverszünetet kötni. Izabella április 
végén már ilyen hangon irat Csáky Mihálylyal ecsedi Báthory 
András udvari tanácsosnak: A királynéasszony szivesen vette 
levelét és üzenetét, mert az a felfogása, hogy ha fia trónra jut, 
nem azért teszi, hogy Ferdinándnak ellensége legyen . . .: E 
levélváltások nem folytak titokban s a szász urak pontosan 
értesülve valának. Lelkükben föléledt régi vágyuk : Ferdinánd 
már egyezkedik, Izabella halála után tán rögtön övé lesz Erdély; 
ők mindig hű támaszai voltak a Habsburg-uralomnak, ennél- 
fogva bizonyára majd újabb kiváltságokra is számithatnak . . . 
Tehát elhatározták, hogy a protestáns uniót csak szász fönha- 
tóság alatt fogják elfogadni. Közben régi baja halálosan kezdé 
gyötörni Izabellát. Gyógyitó ir vala fájdalmaira a junius elején 
ide érkezett új orvosnak, Blandratának gondos ápolása; meg 
az a hir, hogy a lengyel uralkodó szivesen hallja egyezkedését 
Ferdinánddal. Most már igazán nincs más hátra, mint az országos 
rendek beleegyezését megnyerni az ügynek. E végből junius 
12.-re gyülést hivott Fehérvárra s ott ereje túlfeszitésével, talán 
utoljára, asszonyi szépségének teljes pompájában megjelenve, 
arra kérte, az együtt levőket, válasszák meg a tanácsosokat, 
kik az ő halála esetén fia uralkodásában segédkezzenek. Ha e 
választás jól sikerül, nyugodtan fog meg halni. A rendek — 
meghatva a szerencsétlen anya utolsó kivánságától, avagy bizva 
János Zsigmond jóakaratában — alázattal ő felségeikre bizták 
a tanácsosok megválasztását. Izabella úgy érezte, hogy győzött; 


1 Dr. Veress Endre: i. m. 476. 1], 

a szászok azt olvasták a tervekből, hogy Ferdinánd uralmának 
kezdetét csak napok késtetik. Az augusztus 15—18.-iki meggyesi 
gyülésen tehát kijelentették: , Meg vagyunk győződve, hogy 
ekklésiánk tudománya maga a szent igazság s attól egy köröm- 
nyire sem távozunk el. Kérünk titeket s kényszeritünk, hogy a 
mint Krisztus egy az Atyával és szent Lélekkel: mi is legyünk 
egyek. Más tudományt az eddiginél be ne vegyetek, mert mi 
szász ekklésiáinkban hirdetését meg nem engedjük". E kijelentés 
lényege nem hittani, hanem politikai volt, ennélfogva a Dávid 
Ferencz által képviselt magyarságnak reá adott válasza nem 
lehetett más, minthogy kijelentették : ők nem szakramentáriusok, 
kik az urvacsorát megüresitik ; azokhoz sem csatlakoznak, kik 
e kérdésben legelőször vitát kezdtek, tehát Stancarohoz vagy 
Kálmáncsehihez; azokkal sem értenek egyet, kik az urvacsorai 
jegyeket pusztán emlékeztető jelnek tekintik ; ellenkezőleg azt 
hiszik s vallják, hogy a hit segélyével nemcsak Krisztus jótéte- 
ményeiben, hanem valóságos testében is részesedik az urvacso- 
rával élő személy." Vagyis az evangeliumi felfogás értelmében 
mindketten találkoznak. Mégis — az egyesülés lehetetlen volt. 
Dávid Ferenczben a magyarság, Heblerben s Alesiusban a 
németes törekvésű szászság küzdött az egyházi suprematiáért. 
Szász földön Dávid törekvései elsikertelenedtek, magyar földön 
azonban teljes volt diadala. Erdély magyarsága épp úgy ünne- 
pelte a meggyesi zsinat nyilt szinvallását, mint a Debreczen 
vidéki magyar Alföld, melynek nevében a julius végén Nagy- 
váradon tartott beszélgetésen Melius adott megbizást a szólásra.? 
A meggyesi zsinaton Dávid Ferencz választóinak kezébe tette 
le lutheránus püspök" ezimét s mint egyszerü lelkipásztor 
ment haza hirdetni hiveinek a ,kolozsvári vallást". 

Szeptember 15.-én meghalt a királyné, október 8.-án temették 
el. S a beköszöntő téllel megkezdődött János Zsigmondnak a 
fejedelemsége. 


(Folytatása következik.) 


1 Pokoly J.: Az erd. ref. egyh. tört. I. köt. 129--130. Il. 

: Biharmegye Böszörmény, Debreczen (ma Hajdumegyei) és Nagy- 
várad városokkal János Zsigmond birodalmához tartozván, Melius jogszerüen 
csatlakozott a Dávid Ferencz által képviselt magyaros mozgalomhoz. L. Jakak. 
Elek: János Zsigmond élete és uralkodása. Keresztény Magvető II. köt 


1863. 4192—194. 1. 
DR. BORBÉLY ISTVÁN. 


Az unitárius egyház megújhodása Lázár István 
püspöksége alatt. 


(Folytatás.) 


Tordai iskolánk régi; erről Varga Dénes igazgató és a 
Lázár István püspöksége alatt létesült és épült székelykereszturi 
gimnáziumról néhai Sándor János igazgató tollából terjedelmes 
és helyes történelmi adatok alapján nyugvó, becses műveket 
birunk. Kevés tehát ezekről a mondani valóm. Tordai gimná- 
ziumunknál több kisebb épitkezés történt, a rectori ház is 
1797-ben ujra épittetett, mert már eddigi deszkafedelével egé- 
szen tarthatatlanná vált. A tordai rectornak, Barabás Dávidnak, 
jó mellékkereset volt a bor árulási jog, melyet mikor a köri 
felügyelő gondnokok 1797-ben feljelentettek, kifogásoltak, be- 
szüntetni kértek, a Consistorium kimondja, hogy nem azt várja 
éppen a gondnokoktól, hogy a tanárok jogait megtámadják, 
hanem inkább, hogy megvédelmezzék. A rectorra nézve azon- 
ban kimondatik, hogy zajos mulatság és muzsika szó mellett, 
ne árusitson saját házánál bort senkinek, továbbá az is meg- 
határoztatik később, hogy saját házánál csakis saját termésű 
borait adhatja el. Jellemző ez az egy század előtti állapotokra 
nézve. 

Erre az időre esik Pápainé Gyulay Zsófia és a Zilahi 
Sámuel alapitvány adománya a tordai gimnázium részére. 

A székelykereszturi gimnázium létesülését és épitését nagy 
vajudás előzte meg. Miből indult ki, azt már fennebb láttuk. 
Tény az, hogy ez iskola létesítése nagy mértékben Lázár István 
püspöknek és a marosvásárhelyi consistoriumnak köszönhető. 
Lázár István püspöki vizsgálatai alkalmával jelentékeny összeget 
gyüjtött ez intézet czéljaira, többször jelent meg az évzáró 
vizsgákon s különböző differentionalis kérdéseket simitott el 

személyesen. Az épitést 1794-ben kezdették meg s 1804-ben 
végezték be a szomszédságában levő tanári lakással. 

A tordai iskola előljárósága aggódott, hogy a sz.-kereszturi 
iskola létesítésével megcsökken tanulóinak száma. Lázár István 
legyőzte az aggodalmakat. Mindamellett is a székelykereszturi 
iskolát Keresztur-, Maros- és Fejérkör áldozatkészsége épitették 
föl, a még szükéges összeget a közcassa fedezte; a többi körök 
felette csekély összeggel folytak be az intézet létesítésére. Abrud- 
bányai Szabó Sámuel volt ez iskolánk létesítésének és épitésé- 
nek lelke, kit Lázár István személyesen iktatott be igazgatói hi- 
vatalába. A kereszturi iskola létesítését nagy mértékben előmoz- 
ditotta a II. József alatt tervbe vett normalis iskola felállítása. 

Nem volt elég, hogy ezer meg ezer akadály, sőt vissza- 
vonás és egyenetlenség húzta-halasztotta az épitkezést, még az 
Udvarhelykör féltékenysége is közbejött. A homoródvidéki ekklé- 
siák és H.-Almás az iskolát H.-Almásra kivánták vitetni, 
Kereszturnak fekvését, közerkölecsi állapotát s a tanulókra való 
befolyását sulyos kritikával illették. 1806-ban indul meg az 
áthelyezés iránti mozgalom, a marosvásárhelyi consistorium 
némely tagjának támogatásával. A főconsistorium azonban ki- 
mondja, hogy Kereszturt ne bántsák, de tegyenek javaslatot, 
hogy van-e H.-Almáson telek egy iskola és rectori lakás épi- 
tésére; továbbá gondoskodjanak az épitésről, az épületek con- 
serválásáról, a tanulók elhelyezéséről úgy, hogy a vallásközönség 
gyenge cassája ne vétessek igénybe, s ha e tekintetben H.-Almás 
és a két Homoród melletti ekklésiák véleménye beérkezik, akkor 
fog határozni, hogy ne épittessék-e . H.-Almásra is még egy 
iskola, , mert iskolára még tényleg szükség volna". H.-Almás 
az épitésre előkészületet tesz, de a Consistorium figyelmezteti, 
előbb adják be a korább kért véleményt s nehogy a közcassa 
támogatására számítsanak. Nyilatkozat tételre 1810-ben ujból 
sürgősen felhivatnak most már nevezett körből a főconsistorium- 
ban jelenlevő tagok. Minő nyilatkozat történt: nincs leirva, de 
ezzel a h.-almási gimnázium ügye Lázár István alatt levétetett 
napirendről. Tanitási, fegyelmi és rendszabályok olyanok voltak, 
mint kolozsvári főiskolánkban. IEnnek mintája után alakult 
Torda és Keresztur. Egyik iskolából a másikba átmenni a tanuló 
kénye-kedve szerint, nem volt szabad, csak az esetben, ha 
elvégezte egyik iskolában az összes osztályokat. Ha az igazgató 

elbocsátási bizonyítványt adott egyes, a vezetése alatti iskolában 
tanulni kezdett tanulóknak, az esetben fel vették a másikba. 
Kolozsvárról két tanulót visszakisértettek Toroeczkóra, mivel 
elbocsátási bizonyítványok hiányzott, s az igazgatótól közben 
nyert informatio is az volt, hogy az illetőknek nincs okuk elhagyni 
a toroczkói iskolát, melyet nem végeztek. Általában gondos- 
kodtak arról, hogy egyik iskolánk a másik tekintélyének ne 
ártson. 

Mikor Kolozsvárra jöttünk tanulásunkat a 6.-ik osztályban 
tovább folytatni, azt hiszem, velem együtt sokan nem értették, 
miért ülnek sorrendben elől az addig itt tanult ifjak összesen, 
azután a Tordán és csak végül a Sz.-Kereszturon tanultak? 
Most már értem. 1797-ben azt határozta a tordai zsinat, — 
miután a székelykereszturi gimnázium részére a rendszabályok 
megalkottattak, — hogy a diákok Kereszturról, mint Tordáról 
Kolozsvárra jöhetnek tanulásaik tovább folytatására, mehetnek 
legatioba, ez intézetnek ,akadémiákon tanult tanitói profes- 
soroknak, a hazában tanultak rectoroknak neveztessenek, s ha 
a kolozsvári iskolába egy időben, egy leczkéből jönnek tanulák, 
a tordaiaknak adassék meg a praecidentia", Ezért ültünk mi 
kereszturiak még 1879-ben is a 6-ik osztályban a tordaiakon 
hátul. 

Meg kivánom itt jegyezni, hogy egyházköreinkben minden 
évben gyüjtés rendeztetett a főbb iskolák javára. A begyült 
összeget az esperesek magukkal vitték a zsinatra vagy a kolozs- 
vári főtanácsra s itt átadták illő helyére juttatás végett 1799-ig 
a generalis notáriusnak, az időtől kezdve pedig a perceptornak 
(pénztárnok). Az évről-évre begyült összeg azonban, nyert ada- 
taim szerint, sohasem haladta meg a 200 frtot. Mi volt ez 
három gimnáziumnak ? 

Egyházközségeinkben állami, községi, elemi iskolákról az 
időben nem is szólhatunk. Ilyenek nem léteztek. Mint más 
felekezeteknek, úgy nekünk is magunknak kellett gondoskod- 
nunk minden egyházközségben népiskoláról. A mint lehetett, 
a gondoskodás meg is történt, de bizony tagadhatatlanul sok 
volt a hiány, sok panasz tétetett a consistoriumhoz a tanitók 
ellen is. 

A mit mi ma vasárnapi iskolának nevezünk, lehet neve 
ujabb keletű, de az iskolázás lényege nem új s nem is angol 

átültetés. Meg volt ez nálunk régen, több száz évvel ezelőtt. 
Kötelesek voltak a belső emberek Szentgyörgy-naptól Szent- 
mihály-napig minden vasárnap a templomban délelőtt a fiukat, 
délután a leányokat tanitani s az eredményről évről-évre a jelen- 
tést a felsőbb hatóságnak beküldeni. Innek régen se volt 
valami nagy eredménye, mert az 1803-iki csikszentmártoni 
zsinat szigoruan meghagyja a szülőknek és a cselédtartó gaz- 
dáknak, hogy a vasárnapi tanitást el ne hanyagoltassák. Erre 
pedig 1804-ben az ürmösi z-inaton azt jelentik az esperesek 
mindnyájan, hogy emlitett határozatnak ,a szülők hibájok miatt 
igen kevés effectuma tapasztaltatott". A vasárnapi iskolázásról 
most, egy század mulva sem sokkal mondhatunk többet. 
Szóljunk valamit egyházunk alkotmányáról is. 1718-ig 
egyházunk ügyeit a püspök a körökben az esperesekkel és 
évenként különböző egyházközségekben tartatni szokott zsina- 
tokkal, melyeknek minden pap, minden mester, cantor és vacans 
atyafi tagja volt, együtt intézte. A világi elemnek nem sok 
beleszólása volt az egyház ügyeibe. 1716—18 év erőnket any- 
nyira meggyengitette, hogyha a világi elem segitségül nem jő, 
aligha el nem pusztulunk. A világi elem előnyomulása egy- 
házunk alkotmányának új szervezéséhez vezetett, melyben a 
papi és a világi egyéneknek egyenlőkép tér nyittatott az egy- 
ház javáért való müködésre. Bár megemlékezés van arról, hogy 
már 1718-ban állítanak fel főgondnoki állásokat, a valódi szer- 
vezés azonban 1729-ben a kissárosi zsinaton történt meg. Nem 
a formát állitotta meg egyhízunk beillesztvén aztán abba az 
embereket, hanem az idő, viszonyok, körülmények sőt sokszor 
egyes emberek figyelembe vételével állapították meg és módo- 
sitották a formákat. 1729-ben megalakítják a papi És világi 
rendből álló Supremum Consistoriumot. Tagjai hivatalból a 
püspök és a Generalis notarius, a világi nemesek közül kilen- 
ezen és a kolozsvári ekklézsiának általa választott egy világi 
tagja. Elnöke a főcurator, a gyülés különösen országgyűlés 
idejére hivandó össze akár a főcurator, akár a püspök által. 
Azonban szükség szerint tanácskozásra akár világi, akár papi- 
rendből levő más személyek is meghivhatók. Különösen azon 
kör esperese hivandó meg mindig, a hol gyüléseiket tartják. 
E még ,ecelesiastico politicum Consistorium"-nak is nevezett 
testület határozatainak minden rangu ÉS rendü egyén engedel- 


9204 Az UNITÁRIUS EGYHÁZ LÁZÁR ISTVÁN PÜSPÖKSÉGE ALATT. 


meskedni tartozik; egyetértésnek kell lennie a főcurator és 
püspök, a papság és nemesség között. Minden zsinatra vagy 
főconsistoriumra a főgondnok köteles két egyént kiküldeni azzal 
a czéllal, hogy legyenek ezek segitségére ,a papi Consistorium 
directiojának". Az esperesek mellé két inspector-curator adatik 
minden körbe, kiknek kötelességét a zsinat meghatározza. Egyik 
főkötelességük évenként az ekklésiák számadásait az esperessel 
együtt megvizsgálni s azokról a főcuratornak jelentést tenni. 
Hogy tovább mikép fejlődött s főleg, hogy a viszonyok és a 
körülményeknek megfelelően mikép létesült a Repres. Consis- 
torium, nem lehet a jegyzőkönyvekből határozottan megálla- 
pitani. Csak az bizonyos, hogy már 1741-ben a generalis oratori 
állást is megtaláljuk a püspök és generalis notarius mellett, 
kinek kötelességévé tétetik, hogy a gyülések kezdetén és végén 
imát mondjon, a püspök üdvözletét és bucsuzását a consistorium 
nevében viszonozza s a törvények betartására vigyázzon s a 
szegény ekklésiák részére az adományokat beszedje. Helyettese 
a legidősebb esperes. A consistor elnevezéssel már 1645-ben, 
később 1714-ben találkozunk. Ez elnevezést a zsinat azon 
tagjaira alkalmazták, kik 1718-ig a belső emberi rendből kike- 
rült zsinati tagokon kivül jelen voltak a gyüléseken, valószinüleg 
világiak voltak, mert esküt vettek be tőlük. E feltevést igazolja 
az 1751. évi árkosi zsinat határozata. 

Az 1751-iki árkosi zsinat, a zsinat és papszentelés lefo- 
lyását szabályozza. Nem sok változtatással ma is ugyanazt 
követjük. Evről-évre két gyülés tartatik, egyik Kolozsvárt 
karácsontájt, ez a téli Consistorium; a másik a zsinat junius 
végén vidéken. Ennek helyét a téli consistorium jelöli meg, a 
püspök hivja össze, de a körülményekhez képest jogában áll 
a püspöknek helyet és időt is a consistorium megállapodásától 
eltérően állapítani meg és tűzni ki. Szombati napra meg kell 
érkezni, a helybeli pap imádkozik a délutáni templomozás alkal- 
mával s kihirdeti az urvacsorát másnapra. Vasárnap reggel a 
consistorok közül — rendre predikálván — predikál a kin van 
Aa sor; urvacsorai beszédet mond, kit a püspök evégre kinevez. 
A többi predikálásokról a generalis orator tartozik gondos- 
kodni a papi pályára candidaltak közül. A vasárnap délelőtti 
istentisztelet után megkezdődik a leendő papok vizsgája a püspök 
helyettesének, mint elnöknek vezetése alatt, vizsgálók a köri 

notáriusok. A vizsgálatok alatt a gyülés folytatja tárgyalásait. 
A. vasárnap délutáni istentisztelet után a generalis notarius 
foglalja el az elnöki széket s bucsuzik a püspök, később pedig 
az esperesek. Csak a generalis és környéki notariusok nem 
voltak a bucsuzásnak alávetve. A papszentelésről fennebb már 
szólottam röviden, itt csak azt emlitem meg, hogy csaknem 
változatlanul az maradt fenn a mai napig, a mi e tekintetben 
az árkosi zsinaton megállapittatott. 

. Az 1753-iki kénosi zsinat megállapítja a főcurator köte- 
lességeit, mely szerint a püspökkel egyetértőleg kell eljárria 
mindenben; a zsinati és főtanácsi gyüléseken köteles meg- 
jelenni, vagy pedig maga helyett két oly érdemes egyént ki- 
küldeni, kik az egyház dolgai intézésére teljesen alkalmasak. 

Egyházunk szervezetében nagyobbmérvü változásról emlé- 
kezetes az 1778-ban Szentábrahámon tartott zsinat. Itt van szó 
először tisztán a kolozsvári Representativum Consistoriumról. E 
zsinat ujra kimondja, hogy a főgondnoknak kötelessége a fő 
Consistoriumi gyüléseken személyesen megjelenni, vagy helyet- 
test küldeni, a mit főgondnokaink olykor-olykor gyakoroltak is. 
A Méltóságos és Tekintetes jó uraink közül jó belátásuk szerint 
egyeseket a gyülésekre meghivni, általában a világiak meghivása az 
ő kötelessége. A főcurator a kolozsvári Consistoriumba a kolozs- 
vári világi értelmes emberek közül kinevez négyet. E zsinaton 
választatván meg P. Horváth Ferencz főcuratornak, kimondatik, 
hogy P. Horváth Miklós urral tarthasson mindenkor Consistori- 
umot Marosvásárhelyt azokkal, a kiket összehivni jónak lát. 
Igy létesült a Maros-Vásárhelyi Consistorium az ott állandóan 
lakó és részben hivatalban ott szolgáló kiválóbb világi embe- 
reinkből; e Consistorium szükséges volt egyházunkban külö- 
nösen a tagok jogi ismerete miatt, de idő mulva oda fejlődött, 
hogy status akart lenni a statusban s Lázár István erélyes és 
bölcs fellépése akadályozta meg, hogy szakadást nem idézett elő 
egyházunkban és ő volt az, a ki mintegy elaltatta a maros- 
vásárhelyi Consistoriumot. A. szentábrahámi zsinat rendeli el, 
hogy a kolozsvári főiskolákhoz inspector curator választassék, 
mely állásra azonnal megválasztatott Zsuki László, hasonlókép 
a tordai iskolához is inspector eurator rendelését mondja ki. Ez 
utóbbira nézve megjegyzem, hogy még 1687-ben a kissárosi 
zsinat két papi gondnokot rendelt a tordai iskolához, u. im. a 

tordai és kolozsvári papokat s ezenkivül kimondta azt is, hogy 
álasztassék , egy a nemes patronus uraink közül is". Ezt azonban 
nem tették meg. A szentábrahámi zsinat kiterjesztette figyelmét 
a leendő papokra is, midőn utasitásul adta, hogy a ki papnak 
agy tanítónak nem alkalmas, utasittassék más életmódra, s a 
"andidatusok vizsgáltassanak meg szigoruan s ha nem papnak 
valók, vettessenek vissza. 

Igy álltak az ügyek, mikor Lázár Istvánra szállt elődének 
püspöki méltósága, a kötelességekkel együtt. Alatta rendsze- 
resebb átalakulást látunk egyházunk szervezetében. A főconsis- 
torium tagjai voltak és lettek most a főcurator, a püspök, 
generalis notarius, generalis orator, az esperesek, kiket a köri 
jegyzők helyettesítettek, a kolozsvári, tordai és kereszturi iskolák 
tanárai, az egyházköri jegyzők közül is nehány érdemesebbet 
beválasztottak consistornak, az egyházköri és iskolai gondnokok, 
kik meg nem jelenhetésük esetén magukat helyettesittethetik, 
s egyes világi nemesek közül beválasztott consistorok; ezen- 
kivül a főgondnok által kinevezett két deputatus. Az elnökséget 
— bár kettős elnökség lett — Lázár István csaknem egészen 
kezéhez ragadta s azt el sem engedte. A főconsistorium minden 
évben két gyülést tartott, télen Kolozsváron és nyáron vidéken 
— zsinatot. Azonban soha egyetlen gyülésen is 29 jelen levő 
tagnál több feljegyezve nincsen. A köri jegyzők úgy kerültek 
a consistorok közé, hogy mint vizsgáztatók, jelen levén a zsinaton, 
kérik 1793-ban, hogy engedtessék meg nekik, mint hallgatóknak, 
a gyüléseken résztvenni. Az engedély megadatott azzal, hogy a 
kik a gyülésre be kivánnak menni, tegyenek esküt; később azok, 
a kik esküt tettek, rendes consistoroknak tekintettek. 

A kolozsvári Representativum Consistoriumot csak a maros 
vásárhelyi consistorium megszünése után rendezték. Sajnálom, 
hogy e helyen nem adhatok részletes adatokat a m.-vásárhelyi 
consistoriumról, mely bár sok jó javaslatot adott be és tagad- 
hatatlanul sok jó szolgálatot tett, végül is úgy el kapatta magát, 
hogy az 1797. évben beadott határozataiban előre is tiltakozott 
az ellen, hogy a Főconsistorium mást határozzon, mint ők. 


Lázár István egy terjedelmes — a jegyzőkönyvben ügyesen 
kivonatolt — beszédben jelezvén, hogy sajnálattal taposztalta 


egy idő óta, hogy némelyek egyházunkban szakadást igyekeznek 
előidézni, a főtanács rosszalást fejez ki a marosvásárhelyi Con- 

sistorium iránt s utasitja, hogy tartsa magát mindenekben a 
szentábrahámi zsinat határozataihoz. Ezután a marosvásárhelyi 
Consistorium nem ad több életjelt magáról. A kolozsvári Kepre- 
sentativ Consistorium pedig 1809-ben ugy szerveztetik, hogy 
tagjai a püspök, főgondnok, a kolozsvári papok és tanárok, s e 
környékbeli belső emberek és a főgondnok által Kolozsvárról 
kinevezett négy világi egyén. Határozat hozatalra 10 tag jelen- 
léte szükséges, négyszer tart gyülést egy évben márczius, május, 
szeptember és november hónapokban. 

Egyházköreink azok voltak, mint a melyek Erdélyben ma is 
léteznek, ugyanazon területtel. Csupán Vargyasnak volt kétes 
helyzete mindig. Fejérkör mindig magának kivánta, Udvarhely- 
kör sohase eresztette, Vargyas meg nem ment. Ennek is meg- 
volt az oka. A Székelyszékhez tartozó Vargyas nem akart a 
vármegyeiek közé elegyedni. Az esperesek és inspector curatorok 
választását a főconsistorium rendelte el. A kör jelölés alapján 
titkos szavazattal választott s a főhatóság erősítette meg a 
választást. Esperes helyetteseket a főhatóság nevezett ki. Egy- 
házköri gyülések kétszer tartattak minden évben. 1790-ben a 
válóperek kezelése ismét a papság kezébe kerülvén, felállittattak 
az ugynevezett guindenalis székek (papszék), melyek évenként 
szintén két izben tartottak rendes ülést. A válópereket a pap- 
székről a partialis elé kellett elsőfokulag felebbezni s harmad- 
fokulag a Főtanácshoz. Az Aranyoskör azonban 1807 ben kéri, 
hogy a partialishoz való felebbezés türöltessék, mert ott a 
törvényekben járatlanok itélkeznek. Bár megoszlott e tekintetben 
a körök véleménye, 1809-ben mégis eltörölték a partialishoz 
való felebbezést, a mi ezután egyenesen a főtanácshoz küldendő 
fel, az ugynevezett alpapi székek tagjai is szaporittattak 2 pót és 
2 számfeletti taggal. 

Egyházközségeink szervezetében nincs sok változás, csaknem 
azzal az elrendezéssel birtak, mint az újabb időben. De gazdál- 
kodás és rendtartás tekintetében sok üdvös intézkedés és rend- 
szabály hozatott a Lázár István püspöksége alatt. 1790-ben, 
később pedig 1805-ben szigoruan megrendetfi a Főconsistorium, 
hogy az ekklesiák ingó és ingatlan javait eladni a főhatóság 
engedélye nélkül büntetés és kártérités terhe alatt nem szabad. 

A belső emberek választására is rendelkezés történt. Ugyanis 
az évenkénti búcsuzás sok visszaélésre, áskálódásra s bérleenge- 

désre adott okot, annyira, hogy még 1755-ben meghatároztatott, 
hogy ha az egyes ekklesiák nem adják okát, hogy a papot miért 
nem marasztják, akkor a consistorium az illető papot ott hagyja. 
Mária Terézia 1778-ban a papmarasztást bár eltörülte, egy- 
házunkban az fennállott mégis 1794-ig, aztán bármennyire kivánta 
is nehány egyházközség a régi rendet visszaállítani, a Consis- 
torium a kivánságot nem teljesitette. Az egyházközségeknek 1791 
óta belső emberekkel való ellátása a következőkép történt. Ifju 
embereknek, kik kezdetben iskola-mesterek lettek, a kinevezésért 
a Repr. Consistorium vagy a püspök eszközölte. Egy és ugyan- 
azon körben a régi tanitókat és papokat egyik ekklesiaból másba 
nevezni ki, illetve helyezni át: a partialis gyűlés joga, de a meg- 
erősítés a főconsistoriumé volt. Egyik körből valakit egy 
másikka áthelyezni, kinevezni: ez egyedül a Consistorium joga 
volt. Általános szabálylyá tétetett még 1794-ben, hogy a belső 
emberi állásokat, mikor lehet, az illető körből kell betölteni a 
fennebbi eljárás szerint, melyet az 1809.-iki főtanács 15 meg- 
erősített. 

A belső emberek temetési költségének felét, hogy az egy- 
házközségek hordozzák, a Kereszturkör inditványára 1799-ben 
mondta ki először a főhatóság, jóllehet ezt jóval megelőzőleg a 
kolozsvári egyházközség , régi szokás szerint" kifizette koronként 
a belső emberek temetési költségeit. A miből a szegény és 
elaggott belső embereket és özvegyeket segitették, az sok időn 
át egyedül a zsinatokon begyült alig 60—100 frtot kitevő összeg 
volt. Most jött a Zsuki-féle alapitványból is 5000 frtnak a kamata. 
1802-ben még egy alapitvány lép életbe. Vargyasi Dániel Imre 
a reformatus Consistorium által kezelendőleg alapitványt tett 
úgy, hogy annak kamataiból a négy bevett vallás tagjai közül 
20 szeméry kapjon évente 20—20 frtot. A unitariusoknak 2 
személy részesedését engedélyezték. Nehány éven át élveztek 
is nehányan ebből segitséget, de azután mi lett ez alapitvány 
sorsa? Nem tudható. 

A cultus történetében nem látunk semmi lényegesebb 
mozzanatot, illetve változást. Az istentisztelet régi sorrendje 
fentartatott ; esketési, keresztelési, temetési, urvacsorai stb. szer- 
tartásainkról sincs megemlékezés; a confirmatio pedig sokkal 
későbbi keletü. A nagypénteki passio eltörlése már 1800- 
ban inditványoztatik, de nem részesül figyelemben. Az orgo- 

náról, mely eddig egyházunkban nem használtatott, csak aunyi 
feljegyzést találunk 1805-ben, hogy a püspök bejelentvén, hogy 
némely egyházközségeink orgonát akarnak készíttetni, e jelentést 
a főconsistorium egyszerüen tudomásul veszi. Tény az, hogy 
nehány egyházközségünk orgonát készittet ez idő tájt s azóta 
használjuk azokat templomainkban. Urasztali edényeink és más 
szerelvényeink úgy látszik, meglehetős szegényesek voltak, a miről 
jellemző feljegyzésünk van 1800-ból. Ugyanis a kormányszék 
elrendelte, hogy a papok hassanak oda predikatiókban és befo- 
lyásuk által, hogy egyesek és egyházak adják át a kamarának 
bizonyos feltételek alatt a háboru költségeire arany- és ezüst- 
nemüiket. Az esperesek jelentik, hogy a papok e rendeletnek 
eleget tettek; a mi az ecclesiakat illeti szó szerint ez a jelentés 
áll: ,ezek közül sokaknak ezüst és arany portékájok és edényük 
nem volna; a melyek pedig vannak, igen kevesek ezek és csak 
az egy urivacsorának kiszolgáltatására valók, még pedíg több- 
nyire olyanok, melyeket különös személyek egyenesen azon 
szent végre ajándékoztak az ekklesiaknak, ezek is oly keveset 
érők magokban, hogy a bennük levő ezüstnek árával alig lehetne 
olcsóbb materiából helyettek másokat készíttetni". . . Hivatk oztak 
arra, hogy a köznép megbotránkoznék, ha ezeket a kamarának 
átadnák, a miért is az ekklesiák azt határozták, hogy önként 
ajánlják magokat arra, hogy az irt végre tartozó, különben is 
igen kevésből álló, inkább munkájukra, mint materiájukra nézve 
becses edények helyett ezeknek mintegy váltására készpénzül 
adnak magok erejükhez mérséklett segedelmeket". A határozat 
az, hogy a pénzt gyüjtse össze a püspök és juttasssa illő helyére. 
Ugyancsak éppen ily értelmü feljegyzést találunk Jakab klek- 
nél 1810-ből. 

Az egyházi élet elég mozgalmas, sőt élénk volt ; az áldozat- 
készség is, tekintve a sok szükös viszonyt és háborus életet, 
elismerésre méltóan nyilatkozott meg, mind az egyes egyház- 
községekkel, mind pedig iskoláinkkal szemben. A papság és a 
nemesség összefogtak s együttesen támogatták az egyházat és 
vezették a népet. Sajnos, némely helyről és egyes belső embe- 
rekről vannak szomoru feljegyzéseink is, különösen a papmarasz- 
tással kapcsolatosan felvetődve. Itt az egyik pap turta ki a mást 
helyéből, amott meg a tanitó a papot, hogy helyét elfoglalhassa, 
a miért meghatározta a főhatóság, hogy az ilyen áskálódók és 

rágalmazók az illető helyeken állást el nem foglalhatnak és 
sulyosabb esetekben a szenttársaságból kitaszittatnak. A kenyér 
kérdése régebb időkben is nagy küzdelemre adott okot, sőt 
egyeseket szenyes utakra is ragadott. Az ifjuság erkölcsi élete 
elég kedvezőnek mondható; a szokásban volt ekklesia követés- 
ről nincs sok feljegyzésünk. A kolozsvári tanuló ifjuságot haza- 
fias érzése pár alkalommal nagyobb bajba keverte, midőn 
a katonasággal összetüzött. Különben a csin, külső tisztaság, 
rendes öltözködés iránt megvolt a kellő érzéke. Jellemző e tekin- 
tetben 1807-ben a zsinathoz beadott folyamodásuk, melyben 
öltözetük és hajuk viseletére nézve változtatás iránti enge- 
délyt kérnek, szépen fejtegetve, hogy a külső csin ékesiti a 
lelket is, becsültté teszi mások előtt az embert, már pedig erre 
az egyház szolgálatában is nagy szükségük van. A szép és 
indokolt folyamodásra mi természetesebb, minthogy a zsinat a 
kért engedélyt megadta. 

A fegyelmezést illetőleg, rendszeres fegyelmi törvényeink 
nem voltak. Az egyházközségekben a fegyelmezést a presby- 
terium, a körökben a papszékek és az egész egyházat, felsőbb 
iskolákat illetőleg is a főconsistorium és a püspök gyako- 
rolták. E tekintetben Lázár István és a consistorium is erős 
kézzel nyultak a dolgokhoz. Főkép a belső emberek fegyelme- 
zését gyakorolták szigoruan. Ha valamely belső ember hiveivel 
összeveszett s tovább mozditását kérte: szerezzen előbb erre 
ott érdemet, a hol van —- ez volt a válasz. De a hivséges szolga 
sohase zörgetett hiába. A magukat nem belső emberhez illően 
viselő embereket, minden irgalom nélkül vacantiába helyezték. 
A felsőbb hatóságról tett kisebbitő nyilatkozatokat, vagy azok- 
hoz intézett folyamodások, iratok tisztességtelen hangját nem 
tűrték. Iézért első büntetés a felfüggesztés, vacantiába helyezés, 
sőt a szent társaságból kizárás volt. A felsőrákosi és kilyéni 
ekklésiát tisztességtelen folyamodásáért megfeddik és büntetéssel 
fenyegetik, a boldogasszonyfalvi papot, mig ügyének vizsgálata 
le nem jár, nem bocsátják nyugalomba. Nagy György vacan- 
tiába helyeztetik s két ekklesiában soha sem lehet pap s más 
helyen is —- mivel a felsőbb hatóságot megsértette — csak 
úgy, ha nyiltan az elébe irt szavakkal az egyházat megköveti, 
reversalist ad s még egy évig vacantiában marad. Szolga Ferencz 
esperes nem végezte el a rábízott feladatot, a nagyajtai ekklé- 


AZ UNITÁRIUS EGYHÁZ LÁZÁR ISTVÁN PÜSPÖKSÉGE ALATT. 2151 


siának kára lett belőle s azt az esperessel megfizettetik. De 
hasonlókép fegyelmezték a világiakat is. Balla Imre 1794-ben 
lemond a" consistorságról s egy tisztességtelen levelet ir, kimond- 
ják, hogy a letevést érdemli ugyan, de kegyelemből nem zárják ki 
a consistorok társaságából, are a lemondást fogadják el. 
Árkosi Gelei István a papszéken ócsárlólag nyilatkozik a püspök- 
ről, rögtön 100 frt büntetést rónak rá, a mit csak az enyhit, 
hogy Gelei a papszék előtt nyiltan bocsánatot kér és 25 frt. 
büntetést azonnal lefizet; a többit kegyelemből megtérése okán 
elengedik. Általában a Lázár István idejében jól meg kellett 
gondolni, hogy mit karczol a ludtoll a papirra; mert veszett 
társaság az, a melyben nincs rend, a hol mindenki csak ural- 
kodni, a maga akarata szerint élni és engedelmeskedni senki 
sem akar, ez volt a régiektől örökölt jelszó. És Lázár István, 
meg korának Consistoriuma hamar elbánt az engedetlenekkel. 
Ők nemcsak látták maguk előtt, hanem érvényesittették is az 
1730-iki főtanács e határozatát: ,ha valaki a társaságnak rendi- 
hez magát nem alkalmaztatja, mint tisztátalan tag, a társaságból 
és annak jogaiból kizárattassék". A fegyelmezés tekintetében 
különben maga a kormány is kiterjeszté figyelmét. 1801-től 
kezdve — bizonyára a Martinovics-féle felfedezett összeesküvés 
hatása alatt — minden papnak és tanitónak reversalist kellett 
adnia arról, hogy titkos társaságnak nem tagja, s ha volt, azt 
elhagyta. E reversalist évről-évre meg kellett ujitani és április 
végéig a felséghez felküldeni. 1802-ben pedig elrendeltetett, 
hogy ha valaki egyházi állást foglal el s esküt kell letennie, 
hivatalos esküjéhez csatolva köteles e szavakat is elmondani : 
,és valamint, hogy semminemű titkos társaságokba, akár legye- 
nek azok az őfelsége örökös birodalmaiban, akár idegen tarto- 
mányokban, beavatva nem vagyok ; úgy ennek utánna is ilyetén 
titkos társaságokba semmi szin alatt magamat nem elegyitem. 
Isten engemet úgy segéljen" 

Tapasztaltatván, hogy sem a tanintézetek, sem az egyház- 
községek nem vigyáznak kellően az alapitványi levelekre és 
más fontosabb irományokra, a levéltárak rendezése 1502-ben 
munkába vétetett. Minden alapitó levelet és fontosabb iratot 
felküldeni rendeltek a Consistorium levéltárába. E rendezést a 
későbbi kor igyekezett tovább folytatni. Ez úton sok becses 
adat kerűlt Kolozsvárra, melyek hol egyházunk, hol egyház- 

községeink és iskoláink történetére vonatkoznak s mely adatok 
nyilvánosságra jutása nélkül aligha lehet egyetlen egyházköz- 
ségnek is a történetét megirni. Azaz lehet, de minden ilyen 
munka csak fölületes és nem biztos alapokon nyugvó becses 
munka lesz. 

Nagyjában, körvonalaiban ezek azok az intézmények, intéz- 
kedések, melyek Lázár István 25 évi püspöksége alatt egyhá- 
zunk megujhodását jelentik ; ezek alkotják amaz alapot, melyen 
a jövőnek biztosan lehetett és lehet épiteni. 

Megjegyzésre méltó az is, hogy Angliában és Amerikában 
is az unitárizmus megerősödése arra az időre esik, a mikor 
nálunk Lázár István volt a püspök. 

Én hálát mondok az én Istenemnek, és hálás köszönetet 
egyházunknak, hogy e dolgokkal foglalkoznom teret engedett. 
7 


, 


Végtelen örömömre szolgálna, ha a régi fénynél új szövétneket 
gyujthatnánk, s áldanám a jó Istent, ha megsegitene, hogy 
ahhoz bármi kevéssel én is hozzájárulhatnék ; ha megsegitene, 
hogy a nagyoktól tanulva, a nagyoktól és nagyokról tanulni 
másokat is ösztönözhetnék. Sok volt a történelemben és sok 
volt lelkemben is, melyeket e tárgyról még leirni szerettem 
volna, de becses türelmükkel már is visszaéltem. Köszönöm a 
szives figyelmet ; kérem munkámban a támogatást és pályámon 
mindnyájuknak kedves jóindulatát. 


CsSIFÓ SALAMON. 


Korunk és a biblia.! 


Legyen bármilyen vallásos meggyőződése valakinek, mégis 
lehetetlen észre nem vennie, hogy a kereszténység egyetemes 
szent könyvének, a bibliának, a mai korban nincsen olyan nagy 
befolyása az emberek lelkére és életére, mint volt a régi idő- 
ben, mikor a katonák a táborban, a rabok a tömlöczökben és 
a fejedelmek palotáikban óhajtották e könyv olvasását. Hogy 
vajjon ez általános jelenség haladás-e, avagy visszaesés az embe- 
riség történetében, azt mindenki maga dönti el magának a saját 
egyéni hite és világnézete szerint. Azonban a kérdés nem hagy- 
hat közönyösen senkit, a ki az emberiség jólétét és haladását 
szivén hordozza s a ki magán kivül még másra .is gondol. 
Vajjon az a könyv, a mely több ezer esztendőn keresztül az 
emberiség jóratörekvő részének irányitó tűje, vezetője volt, a 
mely évezredeken keresztül a legszebb és legnagvobb jellemeket 
alakitotta, csakugyan az elöregedés gyengeségeit és a bekövet- 
kező halál előjeleit mutatja-e? Vajjon ez a vezető csillag csak- 
ugyan kihülőben van-e, vagy pedig egy olyan nap, a mely elé 
néha sürübb, néha pedig ritkább fellegek is kerülnek, de még 
sokáig, tán kiszámithatatlan időkig fog az emberiségnek fényt, 
melegséget és jólétet kölcsönözni ? Ezeknek a kérdéseknek meg- 
vizsgálását tüztem ki felavató értekezésem tárgyául azon hitben, 
hogy a keresztény theologia tanárának e kérdésekben nyiltan 
számot kell adnia a saját meggyőződéséről még akkor is, ha 
felfogásának helytelen vagy egyéniségének gyenge volta miatt 
meggyőződését nem tudja a másokévá is tenni. 

Vizsgálódásomnak nagyon kevés haszna lehet azokra, kik 
a biblia befolyásának hanyatlását a mi korunkban nem ismerik 
el és még kevesebb azokra, kik e befolyás hanyatlásától elő- 
menetelt, üdvöt várnak. Ez utóbbi állításom természetesen azt 


: Tanári székfoglaló, 1910. máj. 25. 

az egyelőre dogmatikusnak látszó meggyőződésemet is elárulja, 
hogy én e befolyás hanyatlásában visszaesést látok, azonban 
megkisértem, hogy e dogmatikus látszatot is később eloszlassam. 

Kérdéseim eldöntésénél okvetlenül tisztában kell lennünk 
azzal, hogy minek tartjuk a bibliát, mert a kik már ennek meg- 
határozásával egymástól eltérő véleményen vannak, az én fel 
tett kérdéseimre nem adhatnak egyenlő feleletet. A régi deis- 
tikus keresztény theologiában, mely Istent úgy tekinti, mint a 
ki tetszése szerint bármikor belenyul a világ folyásába és azon 
koronként változtat, a biblia Istennek a könyve volt, melynek 
első részét előbb adta a zsidóknak, a második részét pedig 
később, alig 19 száz évvel a mi korunk előtt, a keresztény- 
ségnek. Az első rész kiadásánál Isten személyesen jelent meg 
a prófétáknak és adta nekik a maga kijelentését, a második 
résznél már emberré lett, e földön élt és tanitott hosszabb ideig 
és úgy jelentette ki a maga akaratát, melyet azután az emberek 
irásba foglaltak. Mekkora tekintélye lehet egy ilyen könyvnek, 
melynek szerzője az Isten! S milyen boldog lehet az emberiség, 
mely a jó atyának ilyen gondviselésében részesül! Megáll az 
ész, nem itél és nem gondolkozik az istenség tényleges jelen- 
létében, hanem csak bámul és imádja a betüt, a mely magának 
az Istennek gondolatát fejezi ki. A keresztények többsége ma 
is e nézetet vallja és a keresztény tanitók nagy Tésze ezt tanitja 
még beláthatlan időkig. E felfogás megismeréséért nem kell a 
messzi multba mennünk vissza, mert napjainkban is ennek 
hirdetését megtalálhatjuk, bár az óvatosság e meghatározások 


körül már nagyobb. Tán egy oxfordi theologusnak jutott az a. 


kétes dicsőség, hogy e felfogás legklasszikusabb kifejezője lett 
csak a mult század második felében. Ez ezt mondja : , A Biblia 
semmi sem egyéb, mint hangja annak, ki a trónon ül. Minden 
könyve, minden fejezete, minden verse, minden szava, minden 
szótagja, minden betüje a Legfelsőnek egyenes szózata".1 
Azonban az idők és az emberek megváltoztak, engedve 
az örök igazságnak, melyet már Horatius felfedezett. Az a 
keresztény felfogás, mely az új kijelentéssel mindent örökre 


" ,The Bible is none other than the voice of Him that sitteth upon 
the throne. Every book of it, every chapter of it, every verse of it, every 
word of it, every syllable of it, every letter of it, is the direct utterance of 
the Most High". Burgon, Inspiration and Interpretation 1861, 89 I, 


Me. 

elrendezettnek hitt, megingott, mihelyt a föld kezdett forogni 
a nap körül, bár ez az Isten szavával ellenkezett. Az emberi 
kutatás és tapasztalat, a fejlődés nagy tana, mely megállást nem 
ismer, a görög bölcselkedőnek adott igazat, ki mindennek a 
változását hirdette. Már a reformatio korában, a mikor a biblia 
fennebbi meghatározása éppen diadalát ülte, legyőzve minden 
más tekintélyt, mikor az állandóságban annyira hittek, hogy a 
Melanchton görög nyelvtanárról is meghatározták, hogy az örök 
időkre iskolai nyelvtan maradjon, Luther már látta, hogy az, 
a mit Isten az ő Igéjében nekünk kijelentett, az ész előtt csupa 
lehetetlenség, absurdum és hamis." Sze.inte az ész sohasem fog 
kibékülni azzal, hogy a három lehet egy, hogy Isten lehet 
ember, hogy mi, a mikor keresztelkedünk, megtisztulunk bűneink- 
től a Krisztus vére által, hogy a kenyérben a Krisztus testét 
eszszük, a borban az ő vérét iszszuk és igy bűnbocsánatot nye 
rünk.? Igaz, hogy ő csaknem dicsekszik a maga ,credo guia 
ineredibile"-jével, de tisztán látja már az ellentétet a józan ész 
és a biblia tanitásai között, bár az ő hite még az utóbbiaknak 
adott igazat. Nevetséges tannak nevezi Pál tanitását az emberi 
bün eredetéről. Olyan fontosnak kell-e tekintenünk azt az almát 
— mondja az ész — hogy az egész világnak kell fizetnie érte, 
annyi kitünő és bölrs embernek, sőt magának az Isten fiának 
minden prófétával és szenttel együtt meg kell halnia?" Es ez 
az ész, a melyet Luther Isten legelkeseredettebb ellenségének 
nevezettt, azután mégis nagy eredményeket ért el s mondhatjuk, 
hogy legalább korunkban legyőzte a szentirás tekintélyét. Beha- 
tolt a földnek mélységeibe és ott olyan időket fedezett fel, a 
milyenekről a bibliai kijelentések egyáltalán nem tudnak. Fel- 
emelkedett az egek fölé és Istent olyan végtelen nagyságban 
találta meg, mely mellett a bibliában leirt Isten nagyon kicsiny 
lett. Megvizsgálta a sziveket és veséket és a velőknek oszlását 
és az ember eredetéről egészen más tudósitást adott, mint a 
biblia, kiterjesztve a bibliai hatezer esztendőt megszámlálhatlan 
ezer évekre. Felkutatta az Isten nagyságának mélységeit és 


1 A galatai levél magyarázatában Luthers Werke ed. Walech. VIII. 20412. 

? Ugyanott XIII. 1528: Die dritte Predigt am Tage der Heiligen Drei- 
faltigkeit. 

3 Auslegung I. Cor. XV. §. 186. 


4 Ugyanott VIII. 2048, a galatai levél magyarázatában §. 152. 

Istent olyan végtelennek és tökéletesnek találta, hogy eljárásai 
és cselekedetei, melyeket a biblia leir, nem lehetnek az övéi.! 
Kutatásainak eredményeképpen megállította, hogy Isten nem 
hagyta az embereket kijelentés nélkül; nem adhatott nekik 
hiányos és tökéletlen kijelentést, a melyet azután tökéletesebbé 
tett újabb kijelentéssel; nem adhatta kijelentését csak az embe- 
riség kiválasztott részének, mert az ő eljárásai egyetemes tör- 
vények szerint alakulnak. A földrajz, a népismeret és össze- 
hasonlító vallástan kimutatta, hogy a mindenütt jelenvaló Isten 
minden gyermekének atyja és magát minden vidéknek és nem- 
zetnek egyformán jelenti ki. Nincs tehát az isteni kijelentés 
egyetlen könyvben összefoglalva, hanem minden nemzetcsoport 
külön foglalhatta és foglalta is össze könyvekben, tehát emberi 
müvekben azt, a mit neki Isten kijelentett, vagy más nyelven 
szólva, mindazt, a mit Istenről gondolt. A keresztények bibliája 
tehát nem egyetlen könyv a maga nemében és nem kizárólagos 
kijelentés, hanem még más bibliák is állottak elé az emberek 
között, melyek éppen olyan jogokat követelnek maguknak, mint 
a mi szentkönyvünk. 

Bámulatosak azok az eredmények, a miket az összehason- 
litó vallástudomány a legújabb korban e különböző bibliákról 
megállapított. Kimutatta minden kétséget kizáró módon, hogy 
ezek a természet fölött állóknak tartott művek éppen úgy a 
természet törvényei alatt állanak, mint minden e világon. Elő- 
állásukban hódolnak a természeti kiválasztás törvényeinek, az 
erősebb elnyomja, megsemmisiti és túléli a gyengébbet. Ked- 
vező körülmények között, mikor az emberek hite erős, nőnek; 
mikor pedig a vallásos élet hanyatlik, megállanak vagy éppen 
visszaesnek a fejlődésben. Az erőshitű teremtő kor elmulását 
jelenti náluk is az, mikor gyarapodásuk megáll s a hanyatló 
kor már csak a meglevőkön kezd elmélkedni, azokat magya- 
rázgatja, részekre osztogatja soraikat vagy éppen betüiket szám- 
lálgatja, szent áhitattal bámulja, megközelithetlen tökéletessé- 
güeknek hirdeti s nincs bizodalma se arra, hogy azokhoz hasonlót 
alkothasson. 

Még meglepőbbek azok a hasonlóságok, a melyeket az 


! Már Luther állitotta, hogy az ész nem fogja fel, hogy mi az Isten 

. . 1 . S 6 § í 

de a legbizonyosabban felfogja, hogy az Isten mi nem. (Von den Gelübden 
der Möneche und Nonnen 246 $. Werke ed. Walch. XIX 1940) 

összehasonlító vallástudomány a meglevő nagy tekintélyü bibliák 
között felfedezett, s mely korunkat az elfogult egyoldaluságból 
kiemelte. Kimutatta ugyanis, hogy bibliánkban alig található 
valami értékes, a mit a többi bibliában is meg nem találhatunk. 
A csodák csaknem azonosak minden szentkönyvben: halottak 
feltámasztása, vakok és sánták meggyógyitása, szózatok az égből 
Isten előtt kedvelt személyekhez, a szent lélek megjelenése 
galamb alakban stb. Az Isten megtestesülése ember alakban, 
a szeplőtelen fogantatás, a szűztől született isten, a kereszt, a 
kigyó, a mindentlátó szem, a sugarak dicsfénye, ördögűzések, 
keresztség és urvacsora mind megvannak más szentkönyvekben 
is. A buddhismus megalapítója körül ugyanolyan legendák állot- 
tak elé, mint a kereszténység megalapítója körül. Mindkettő 
királyi nemzetségből származik, mindkettő szűztől születik, égi 
követek hirdetik mindkettőnek a megszületését, mindkettőt böl- 
csek és fejedelmek keresik fel, nekik hódolnak és drága ajándé- 
kokat hoznak. Mindkettő természet fölötti megkisértésen megy 
keresztül, mielőtt nyilvános működésüket mint tanitók meg- 
kezdenék és mindkettő halálakor megrendül a föld. 

Természetesen még nagyobb a hasonlóság az egyenlő tar- 
talmu szentkönyvek alapján felépült egyházak szervezete és 
szertartásai között. Rhys Davids Hibbert Leczkék ezimü elő- 
adásaiban állítja a következőket: , Mind a kereszténység, mind 
a buddhismus másfélezer esztendő alatt fejlődött papi és szer- 
tartásos rendszerré a maga harangjaival, olvasóival, képeivel és 
szentelt vizével; mindkettő holt nyelven tartja istentiszteletét kar- 
énekekkel, körmenetekkel, dogmákkal és tömjénnel, hol a világi 
elem csak néző közönség; mindkettőben mystikus ceremoniákat 
végeznek megborotvált papok, szines felöltőkben; mindkettőnek 
megvannak a maguk apátjaik, barátjaik és apáczáik; mind- 
kettőben megvan a szűzek, a szentek és angyalok imádása, a 
szűz anyának és gyermekének tisztelete; vallástételek, böjtök 
és tisztitótűz, bálványok, ereklyék, symbolumok és szentképek, 
oltárok és búcsujárások, nagy kolostorok és fényes székesegy- 
házak, hatalmas hierarchia és gazdag bibornokok, még a pápa 
is hármas tiarájával a fején és világi uralmának jelvényével a 
kezében". Lehet-e csodálni, ha ilyen hasonlóságok mellett az 
első keresztény misszionariusok a buddhiták között azt hitték, 
hogy az ördög megelőzte őket s átplántálta hozzájuk a keresz- 
ténységet ? 

Mahaffy tanár ugyanilyen hasonlóságokat talál a keresz-. 
tény vallás és az egyptomiak vallása között. , Alig van a zsidó 
és keresztény rendszerben — mondja ő! — valamely nagy és 
hasznos fogalom, melynek hasonlóját nem találjuk meg az 
egyptomiak hitében. Az egy Isten kifejlődése háromsággá, a 
közbenjáró istenség megtestesülése egy szűzben és atya nélkül, 
ennek összeütközése és pillanatnyi legyőzetése a sötétség hatal- 
mai által, az ő részleges győzelme (mert az ellenség nem sem- 
misül meg), feltámadása és uralkodása egy örökkévaló országon 
a megigazult szentekkel, különböző és mégis azonos volta a 
nem teremtett és felfoghatlan atyával, kinek alakját nem ismer- 
jük s ki nem lakik kézzel csinált templomokban: mindezen 
theologiai fogalmakkal tele van Egyptom legrégibb vallása. Igy 
az ellentét, sőt a nyilvános következetlenség erkölesi és theo 
logiai felfogásunk között; a habozás, melylyel a bűnt részben 
erkölcsi gyengeségnek, részben gonosz szellemek beavatkozásá- 
nak s hasonlóképen az igazságot erkölcsi érdemnek s viszont 
jószellemek vagy angyalok befolyásának tulajdonitjuk; a lélek 
halhatatlansága és utolsó megitélése; a tisztitó tűz és az elkár- 
hozottak kinzása: mindezekkel találkozunk az egyptomiak szer- 
tartásaiban és erkölcsi tanitásaiban. 

Minde tények megállapitása csak a közelmult évtizedek 
műve, a mikor a nemzetek érintkezése, egymás műveinek és 
gondolatainak megértése és becsülése, sőt ezeknek még a nép 
rétegeiben is elterjedése a napi és tudományos sajtó útján is 
lehetséges volt. Természetesen ezek a körülmények a biblia régi 
és költött tekintélyét nagyon megingatták és annak befolyását 
és kiváltságos helyzetét visszanyomták. A történeti tanulmányok 
szintén segitették ez irányzatot, mely a kiváltságos tekintélyű 
bibliák ellen irányult, mikor megállapították, hogy ezek a szent 
könyvek az emberiség előhaladásának, szabad kutatásának és 
gondolkozásának mindig ellenségei voltak, leigázták az értelmet 
és békót tettek a lelkiismeretre. 

Legnagyobb ellensége azonban korunkban az ilyen kivált- 
ságos könyveknek a tudományos és biráló szellem, mely a 
bibliák keletkezési korának gyermekes hiszékenységével és 
babonás előitéletével éppen olyan ellentétben áll, mint a felnőtt 


! Mahatfy J. P., Prolegomena to ancient History. 416. I, 

ember gondolkozása a mesék világában élő gyermek szellemi 
tapogatózásával. Korunk tudományos szelleme mindent meg- 
figyel, kikutat, próbiíra tesz, bírál, ellenvetéseket tesz, czáfol, 
értékel, bizonyítékait és ellenvetéseit mérlegeli s még az ilyen 
gondos utánjárással megállított itéletét is csak véleménynek 
meri nevezni, nem tagadva meg a lehetőséget, hogy gondos és 
lelkiismeretes óvatosság mellett is valamely körülmény figyel- 
mét — mely emberi, kikerülhette. A biblia irói és olvasói előtt 
e tudományos módszerek ismeretlenek voltak. Nekik elég volt 
a szóbeszéd úgy jelenjük, mint multjuk eseményeinek elhivé- 
sére. Hiszékenységük a legnagyobb absurdumokat is elfogadta 
igazság gyanánt. A kigyó vagy a szamár beszélhetett, sőt a 
gonosz szellemek is, melyek az embert vagy állatot elfoglalták, 
beszélhettek. Jónás élhetett három napig a ezethal gyomrában, 
Nebuchadnezzar ehetett füvet mint egy ökör hét esztendeig. 
Az ilyen lehetetlen dolgokat a mai ember nem hiszi el még 
akkor sem, ha csalatkozhatlannak hirdetett bibliából olvassa. 
És korunk tudományos és biráló szelleme számtalan történeti 
tévedést, tudomány ellenes állitást, féktelen tulzást és gyarló, 
emberi és egymással ellenkező mondást talál a bibliában, a 
melyeket éppen ez a tudományos és biráló szellem minden 
törekvésével sem tud megszüntetni s melyek igy nagyon sokat 
munkálnak arra, hogy a biblia befolyását korunkra csökkentsék. 

E tudómányos szellem éppen napjainkban éli diadalainak 
korát. Nagy sikereivel, melyek jólétet, előhaladást és kényelmet 
szereznek az emberiségnek, egészen elvonta a figyelmet a vallási, 
erkölcsi és lelki világról. A szép, jó és nemes fogalma, melyet 
a biblia hirdet és keres, egészen háttérbe szorul a hasznos, az 
előnyös és gyakorlati előtt. Korunk nem a biblia ezéljainak, a 
szeretetnek, testvériségnek, jóindulatnak, egyetértésnek és hitnek 
jelszavait tüzi ma zászlójára, hanem ezek helyett, sikerre, hata- 
lomra, érvényesülésre, osztályérdekekre, részleges és nem egye- 
temes fejlődésre törekszik s ezek érdekében az előbbieket mellőzni 
és áldozatul dobni is hajlandó. A történelem tanusága szerint 
az emberi haladás mindig egyoldalu volt. Ha egy kor felvetett 
valamely eszmét, mely megtetszett, elterjedt és sikereket aratott, 
akkor az emberiség rendesen tulzásba vitte azt, egyébről meg- 
feledkezett, minden mást elhanyagolt s eljárásának helytelen 
voltát csak a későbbi nemzedékek tudták észrevenni. Olyan 

formán vagyunk az emberiség gondolkozási irányaival is, mint 
a divattal, melynek ellenállani nem tudunk, de idők multával 
annak szertelenségeit belátjuk s a mi benne szép volt. azt ismét 
elővesszük. A mi korunk tudományos szelleménél ilyen tulzás- 
nak, tán éppen szertelenségnek itélem azt az elbizakodott és 
egyoldalu elbánást, a melylyel ma a biblia legfontosabb tárgyá- 
ról, a hitről, a lelki életről megfeledkezik. A biblia régi alapjait 
megdöntötte, isteni tekintélyét e tudományos szellem elvette, de 
azt hiszi, hogy ezzel végképpen el is számolt vele, többé nem 
is lesz szüksége reá, mert a tudomány sikerei biztosítják már 
számára azt, a mit az emberek ezer éveken át a bibliában 
kerestek és meg is találtak, az üdvösséget, a léleknek a meg- 
nyugvását. A technika csodái, az északi sark felfedezése, a 
levegő meghódítása és más kissebb-nagyobb feladatok annyira 
elfoglalják ma az elméket, hogy e külső dolgok miatt az a 
belső világ, melyet a biblia meg nem czáfolt tanitásai tudnának 
ma is felvirágoztatni, elhanyagolt, sivár, pusztuló vidék éppen 
a tudományos szellem tulzó egyoldalusága miatt. Távol legyen 
tőlem, hogy törekvését, melylyel a földi világot, a testi országot 
boldogitani akarja, elitéljem, de hibáztatom a lelki világnak, az 
Isten országának elhanyagolását. Ezért gondolom, hogy fennebb 
jelzett nézetem, hogy t. i. a biblia befolyásának hanyatlásában 
visszaesést látok, nem mondható egészen dogmatikusnak. 
Korunk tudományos szelleme megczáfolta azokat a hamis 
nézeteket, melyeket egy tudománynélkül való kor a bibliáról 
felállított, kimutatta, hogy benne sok valótlanság, hiba és költött 
mese van, megállította, hogy Isten útjai nem olyanok, mint 
a milyeneknek egy gyermekes hiszékeny kor hirdette. De vajjon 
ezek alkották-e és alkotják-e a biblia lényégét? Nem maradtak-e, 
nem voltak-e abban olyan nagy és fontos igazságok, a melyeket 
megczáfolni semmi tudomány nem tud, mert a mint maga a biblia 
mondja, az igazság él és uralkodik mindörökké. A biblia lényegét 
nem az alkotja, hogy vajjon a nyul kérőzik-e, vagy nem ; hogy 
az asszony a férfi oldalbordájából lett-e, vagy nem ; hogy Jézus 
keresztelkedésénél megjelentek-e a mennyei seregek, vagy nem. 
Hanem azok a részek tartoznak a lényeghez, a melyek olvasás 
közben segitik, erősitik az embert, a melyek Istenről, a tökéletes- 
ről magasabb fogalmat adnak neki, a melyek a saját erejében 
és tehetségében vetett hitét emelik, más ember iránt rokon- 

érzést, szeretetet keltenek, a melyek vágyait tisztítják, komoly- 
ságát nevelik, reményét erősítik, a melyek az igaznak, szépnek 
és jónak barátjaivá és bajnokaivá lelkesitik az embert s a 
melyekből úgy érezzük, hogy maga az Isten beszél hozzánk. 
Ennek a lényegnek az elhanyagolása az, a mit én tudományos 
korunk szertelenségének tartok. Nincs könyv, melyből a lelki 
életre, melyben a szeretet, hála, tisztelet, alázatosság, hűség, 
lelkesedés, imádás, jellem és akarat az alkotó tényezők, annyi 
és olyan táplálékot lehetne kapni, mint éppen a keresztény 
bibliában. A hegyi beszéd, az első Korinthusi levél 13. része, 
a János evangeliumának 14., 15., 16. és 17. részei, a Lukácsénak 
15. része, a Római levél nyolezadik, az Ephesusi ötödik és 
hatodik, részei, a .23., 27., 37., 103., 189. ési még egy csömó 
zsoltár, Ezsias könyvének utolsó tizenhat fejezete ma is olyan 
források, melyekre a lélek szomjuhozik, mint a szarvas a hüvös 
patakra, melyeknél üditőbbeket még nem adott az előrehaladott 
kor elbizakodott szelleme és sajnálni lehet azokat, kik e forrá- 
sokból csak néha, vagy tán sohasem meritenek. Ezekben van 
meg az emberiség reményeinek és aggodalmainak, örömeinek 
és bánatának, hitének és bizodalmának legjava, atyáinknak és 
nagyatyáinknak, az emberiség legjobbjainak és szentjeinek fen- 
költ gondolata, vágya és törekvése. Újra meg újra kifáradhat- 
lanul és olykor csaknem megrázó nyomatékkal állítják elénk 
a biblia irói az élet erkölcsi oldalának fenséges voltát, a becsület, 
az igazságosság és alázatosság fenkölt erényeit, melyeket korunk 
tudományos szelleme nem egyszer kigunyol, sárba tapos vagy 
kinevet. Azoknak a műveletlen, durva és bigott embereknek, a 
profétáknak szava, kik társadalmilag és értelmileg messze mögöt- 
tünk állottak, milyen erkölcsi magaslaton áll ma is szemben a 
mi korunk léha, üres, modoros és hizelgő beszédeivel ! 
Ezekben áll nézetem szerint a bibliának lényege és örök 
becse, melyeket a tudomány nem czáfolt meg és nem is czáfolhat 
meg, mert természetüknél fogva örök becsüek. Vajjon lesz-e idő, 
mikor a görög müvészet remekeit értéktelen régi kődaraboknak 
fogják nézni? Homeros, Shakespere vagy Petőfi sorait tekint- 
hetik-e valaha silány irodalmi termékeknek? A festészet vagy 
zenemüvészet remekeit, melyekben ma gyönyörködünk, vajjon 
unalmasoknak fogja-e találni a jövő évezredek előrehaladott fia ? 
Olyan kérdések ezek, melyekre a mai kor embere határozott 

feleletet adni nem tud. [gy a biblia szépségeit is, melyeket korunk 
még nem haladott túl, hanem a tökéletesség legmagasabb ismert 
fokán állanak, minden dogmatizmustól menten olyanoknak kell 
itélnünk, a melyek még beláthatlan időkig az emberi Jélek táplá- 
lékául szolgálnak, mindaddig, a mig a fejlődés, az újabb kije- 
lentés az ember mivoltáról, vágyairól és kötelességeiről mostani 
fogalmainál fenségesebb erkölcsi magaslatokat meg nem ismer- 
tet. Ma nincs olyan könyv, vagy más raktár, hol az életnek 
komolyabb és magasztosabb fogalmai volnának összegyűjtve, mint 
a keresztények bibliája, különösen pedig annak újtestamentumi 
része. Ebben egy olyan embernek a képét, gondolatait, vágyait, 
imáit, példaadását, életét és halálát találjuk leirva, kinél magasz- 
tosabbról még korunk tudományos szelleme sem tud fogalmat 
alkotni. Nagy felfedezők, hősök, világboldogitó nemzetgazdászok, 
vegyészek és fizikusok, államfők és milliárdosok e nagy jellem- 
nek, az ember örök typusának nagyságát mai felfogásunk szerint 
sohasem fogják elhomályositani. Tán visszaesésről, degeneratio- 
ról lehet sejtelmünk, mely nagy felfedezőkben, nagy intézmények 
alapitóiban, hatalmas országok vezetőiben is meg fogja találni az 
eszményi embert, vágyainak határát, de a Jézus fenséges jellemét 
felülmuló emberről ma még nem tudunk gondolkozni. Igaz, hogy 
ez eszményi embert is éppen úgy mint a biblia nagy erkölesi 
igazságait egy gyermekes és babonás kor körülfogta a maga 
hitének mesés és csodás bűbájosságával és ezáltal megzavarta 
eredeti alakját, sőt eredeti alakjában is maga Jézus oszthatta korá - 
nak némely gyarlóságait, de azért ő mégis csaknem kétezer éven 
keresztül az erkölcsi és lelki tökéletesség eszménye volt és lesz még 
beláthatlan időkig. Az ő életét nagy tudománynyal, éles észszel 
és kiváló irói tehetséggel sok könyv megkisérelte már leirni, 
de azok mind csak az újtestamentum hiányos magyarázatainak 
bizonyultak, a melyek nélkülözik azt a közvetlenséget, a melylyel 
Jézust az ujtestamentum tudatlan irói elénk állították. A Jézus 
nagy lelke, az ő gondolatai és eselekedetei hozták létre az 
újtestamentumot s csak egy hasonló nagy lélek, egy második 
Jézus, tud ezután is az újtestamentumhoz hasonló könyvet terem- 
teni. A ki pedig annál is szebbet és jobbat akar létrehozni, 
annak Jézusnál is nagyobbnak és jobbnak kell lennie. Mert 
fordított gondolkozás az, a mely azt hiszi, hogy az apostolok 
vagy evangelisták teremtették Jézust és nem Jézus ezeket. 

Dr. Martineau hasonlítja a bibliát Proteus tengeri istenhez, 
kit Homeros úgy jelenit meg, hogy a reátapadott tengeri növé- 
nyek, kagylók és moszatok alakját egészen elváltoztatták s 
benne az istent alig lehet felismerni. Csakugyan a hasonlat 
nagyon találó. Az a sok ferde fogalom, csoda, elfogultság, a 
Jézusról képzelt hit, származási táblák és tán jó szándékkal 
beleirt valótlanságok, angyali és ördögi jelenségek, mystikus 
látomások, annyira félrevezetik megvilágosodott korunkat is; 
hogy ezek miatt megfeledkezik a biblia lényegéről vagy alig 
tudja megkapni benne már az istenit, különösen akkor, a mikor 
figyelme a tudomány sikereivel van lefoglalva s azokban keresi 
az istenit is. Sok komoly embertől hallottam már panaszt, hogy 
a bibliát azért nem tudja élvezettel olvasni, mert benne az ész- 
ellenes és valótlan egészen eltakarja a valót és a szépet. Pedig 
az olvasás nagyon élvezetes lesz, ha azt úgy olvassuk, mint 
bármely más régi irodalmi müvet. Ki kereshet emberi műben 
csupa tiszta és örök igazságot? Csak az, a ki előre elhitte 
magában, hogy egy olvasandó könyvben csupa szent igazságot 
fog találni. Azonban minden itélni tudó ember tisztában van 
azzal, hogy még kitünő irodalmi müvekben is, de különösen a 
régiekben ezer elfogult nézettel, egyoldalu felfogással, egyéni 
gyengeséggel, a kor divatos eszméivel, az iró kedvenez tár- 
gyaival, nagyoknak gondolt kicsinységekkel, osztály érdekekkel, 
értelmi hiányokkal, az iró lelkének és korának mindennemü 
gyarlóságaival fog találkozni. Erre a biblia olvasásánál is számi- 
tanunk kell. A ki csak lelki élvezetet vagy erkölcsi oktatást 
akar szerezni, az ne olvassa a templom leirását vagy a zsidók 
szertartásait, vagy a származási táblákat, hanem forduljon egy 
kis utánjárással azokhoz a részekhez, melyekben a kivánsága 
szerintieket kapja meg. Talán mindenütt talál igy is gyarlósá- 
gokat, de fog kapni valódi drága gyöngyöket is sokkal nagyobb 
számban, mint azokban a modern könyvekben és hirlapi ezik- 
kekben, a melyekből korunk mohó vágygyal táplálkozik. Hivő 
lélekkel tán az isteni gondviselés böles elrendezését látjuk abban, 
hogy a mindennapi kenyeret, melyért imádkozunk, nem készen 
kisülve kapjuk az Istentől, hanem sok fáradsággal, imádkozás 
és aggodalmak között eséplés és tisztitás után is csak a buza- 
szemhez jut a föld művelője. Csodálkoznunk kell-e azon, ha a 
lelki táplálékok legértékesebbjeit is szalma és polyva, tán tövis 

és konkoly közül kell kiválasztanunk? Vagy tán még inkább 
hasonlíthatjuk a biblia örök lelki igazságait azokhoz a drága 
kövekhez, a melyek becsüket és tisztaságukat nem is csak a 
puszta megtalálásnak köszönhetik, hanem annak a művészi mun- 
kának, mely azokat ragyogókká teszi vagy sok esetben azoknak 
az emlékeknek, a melyek hozzájuk tapadnak. Nem korunk 
Mammonjáról, a piaczi értékről van bennük szó, hanem azokról 
a lelki tapasztalatokról, a melyek a megtalált igazságot kiköszö- 
rülik, az egyéni életnek kisérői, a jellemnek, a gondolkozásnak 
és lelkületnek kialakitói és a magaviseletnek szabályozói s a 
melyek végeredményükben egy tiszta keresztény élet fényével 
tündökölnek. A biblia tekintélyének hanyatlásában tehát nem azt 
tartom hibásnak, hogy azt nem tekintjük többé az Isten szavának , 
Istentől ihletett és csalatkozhatlan tekintélyű szentkönyvnek, ha- 
nem azt, hogy életünkben nem a biblia gyémánt szemeit csiszolgat- 
juk és keressük, hanem hitünket és reményünket a biblia gyémánt 
mezői helyett egészen lefoglalják a tudomány olvasztókemenczéi, 
a melyek már oly sok szép és hasznos üvezet állitottak elő, 
de az emberi lelket igen hideggé, számitóvá és kegyetlenné tették. 

Az új-testamentum korunk felvilágosult és elfogulatlan 
itélete szerint is a világnak ismert szentkönyvei között a leg- 
magasabb szinvonalon áll. Benne az erkölesös és vallásos élet- 
nek legegyetemesebb igazságai találhatók, melyeknél tökélete- 
sebbeket az emberiség még nem hozott elő és nem ismer. Jézus, 
az emberiség legtökéletesebb mintaképe, beszél abból az ember- 
hez és formálja lelkünket az ismert legtökéletesebb minta sze- 
rint. Igy értem, igy érzem és igy akarom tanitni azt azoknak, 
kik az Ur szőlőjének munkásai akarnak lenni. 


Gáurri LÖRINCz. 


Gyöngymondatok. 


(Újkori iróktól.) 
KK OLÉSZ6t 


Virág a költészet — egy nép irodalma; De ha nem virágzik, 
nem is terem a fa. Arany János. 

Meghalt a kor, melynek lantosa nincsen, s ott a hős csak 
tettei pillanatában él. P. Szatmári Károly. 

AA szép versek a lélek zenéje. Suplir. 

A költészet fátyolát az igazság keze szövi, reggeli ködből és 
napfényből. Gőthe. 

A" költészet azt" mozdítja " fel, ami a természetben és emberi 
szivben nem veszendő. Idő s nyelvek lejárnak ; de ő él, mindig azon 
nagyságban, azon ujdonságban, azon hatalommal a lelken s olvasóin ; 
végzete alig emberi, inkább isteni. Lamartime. 

A költészet azon ámbra maradék, melyet az istenek meghagy- 
tak a halandóknak. Beranger. 

A költészet a bölcseségnek anyja is, leánya is. Sand Gyorgy. 

Ne hidjük, a mit némely költész mond : , Már tollam nyugszik, 
többé.már nem fogok irni!" Költészettel felhagyni ritkaság. Apolló 
hiveit álmukból is fel tudja rázni. Hagedorn és Lafontame (mind- 
kettő Horácz után). 


De jó az istenadta föld, 

Hogy nemcsak egy leányt nevel ; 

Mert a poéta lepke is 

Új-új virágra lebben el! 

Ha végre lantja, mint hurok, 

Egy czilra kis madárt fogott 

Ó! boldog isten, ó mi kéj! 

Mily hadd el és hadd el van ott! Czuczor. 


Keresztény Magvető 1910. 16 

Hazudni rút; ez ellen a morál, 
A társas élet egyként perorál ; 


De költőnek — bár lénye istemi — 
Nem csak szabad, — szükség fillenteni. Arany János. 


Könnyelmüség. 


A könnyelmüség segédeszköz az élet folyamán keresztülúsz- 
hatásra. Börne. 

Van az embernek igyekezete, nyugtalansága, boszusága, el is 
jut némely jóra és kedves élvezetre ezek által és ezek között; de 
még is az életben legnagyobb szerencsének, leggazdagabb nyere- 
ménynek monható egy kis könnyelműség. (föthe. 

Könyv. 

A mi egyszeri elolvasásnál többet nem ér, nem érdemel elol- 
vasást. Saplar, 

Akarsz-e szerző lenni ? akarsz-e könyvet alkotni ? gondold meg, 
hogy annak újnak s hasznosnak kell lenni, vagy legalább végetle- 
nül gyönyörködtetőnek. Voltaire. 

Hogy könyveiddel dicsőséget nyerj, azokat nem birtokolnod, 
hanem ismerned kell, s nem künyvtárodba, hanem emlékezetedbe 
elhelyezned ; máskép nem lesz több érdemed egy könyvesboltosénál, 
vagy egy könyves szekrényénél. Ekkor sok jeles könyveid csak 
foglyaid volnának: s tán kitörhetve s megszólalhatva, bebörtönöz- 
tetésükért tégedet beperesitenének. Petrárka. 

Szeretem én komor télben 
Forgatni a jó könyvet, 
Ha szép elmerirág kel ben 
5 a sziv sok szép lobot vet. — Kisfaludi Sándor. 
Kötelesség. 

Rosszaktól gunyt, szidalmat nem számitva — ha üröm keserü 
tedd őszintén kötelességedet, s a többit bizd Istenre. (Gleim. 

A kötelesség a jog fia; házfedeleink alatt úgy lakik, mint egy 
felséges komoly vendég. ök Victor. 


A becsületes ember a saját kezeivel fizeti meg önmagának 
kötelességéhez alkalmazkodását, 


is az 


annak teljesítése gyönyörével — 
s nem érdekli dicséret, elismerés, hála — ha nélkülöznie kell is. 
La Bruyöre. 


Gyüjtötte: Kiss MinAny, 


FSS CÉ elvész da ellá 


IRODALMI ERTESITŐ. 


Unitárius Egyháztörténeti Adatok. (1619—1866) A 
Széki gróf Teleki-nemzetség marosvásárhelyi levéltárából kiadja ifj. 
Biás István levéltáros. A bevezetést irta Kelemen Lajos tőgymn. 
tanár. Marosvásárhely, 1910. XIV.--255 1. Ára 7 korona. Hasznos 
munkát végzett Biás, mikor e könyvben közreadott oklevelek publi- 
kálására vállalkozott. Maguk az adatok ugyan nem mind egyenlő érté- 
küek; az egész egyházra mint statusra aránylag kevés adalék vonat- 
kozik, azok sem nagyon fontosak. Inkább az egyházközségek és az 
unitárius családok történetirója fogja hálával forgatni művét. Cziműl 
is találóbb lett volna ezt irni: unitárius családtörténeti adatok. Mind 
e megjegyzések azonban keveset vonnak le a könyv értékéből. 
,A multhoz szineket ad, a hézagokat pótolja, egyházunk vezető 
embereire adatokat szolgáltat s figyelmeztet arra, hogy ha a kiadó 
a keze alatt álló egy levéltárban önzetlen lelkesedéssel elvégezte 
egyházunk története érdekében a kutató munkát: előttünk áll ugyane 
czél érdekében minden téren a további kutatás kötelessége" — irja 
találóan Kelemen Lajos. 

Tartalom szerint a XVII. századra 5, a XVIII.-ra 85, a XIX.-re 
60 publikáció vonatkozik. E szerint historiánk két utóbbi száz évét 
igyekszik megvilágitani; ebben is főleg Agh István (38 okl.), Lázár 
István (49 okl.) és Körmöczi János (21 okl.) korát. A könyv érté- 
két nagyban emelte volna, ha az oklevelek vázlatos feldolgozását is 
kaptuk volna. Eléggé nem hibáztatható az a rideg publikálásmód, 
melyet dr. Veress Endre kezd meghonosítni irodalmunkban s melyet 
Biás kiadványa is követett. — Tulajdonképpen publikáció pl. a 
Szilágyi Sándor-féle Erdélyi Országgyűlési Emlékek is, mégis az 
adatok vázlatos tartalmi csoportosítása, mi minden periodust meg- 
nyit, a magyar történetirás egyik legbecscsebb dolgozata. Sajnálattal 
kell fölemlitnünk azt is, hogy az előfizetési felhivásban jelzett egyház- 
történeti repertoriumot kiadó mellőzte. Pedig Kelemen Lajos e mun- 
kája — volt alkalmam kéziratban látni — az Adattár becsét sokkal növelte 

volna. Némi pótlásul kaptuk ehelyett Kelemen Bevezetését. E meg- 
nyitó fejezet az Adattár tüzetes ismertetését nyujtja, miután előbb 
szakszerű utmutatást ad az elvégzendő levéltári kutatások módjáról, 
irányáról, stb. 

Mindent összefoglalva, Biás István dicséretes munkát végzett 
az Unitárius Egyháztörténeti Adatok összegyüjtésével és kiadásával : 
Kelemen Lajos az adatok pontos közlésének revideálásával. EZ munka 
folytatását érdeklődéssel várjuk. Dr. Borbély I. 

Új könyvek. 

Dávid Ferencz. Születésének négyszázados emlékünnepére 
kiadja a Magyarországi Unitárius Egyház. Irta Dr. Kiss Ernő. 953. I. 
Kolozsvár. Pályadijt nyert munka, mely épp most jelent meg a 
Dávid F. ünnepély alkalmából. Megjelenését előre is jelezzük és 
ismertetést következőleg adni fogunk arról. Ára: 2 kor. 

Déva vára. Írta Szabó Imre. Kiadja a , Hunyadmegyei tört. és 
rég. társulat" 28. I. Déva 1910. Déva várának története 1L fény- 
nyomattal, mely röviden, szabatosan irt tájékoztatást nyujt a hituji- 
tás történetében is szerepet játszott dévai várról. Ára 1 kor. 


.. .. , , 
KÜLÖNFELEK. 

Az angol unitariusok idei közgyűlésén, melyet Harrison 
I. elnöklete alatt Londonban tartottak, Tarrant W. G. lelkész az 
unitarismus történetéről és jelentőségéről olvasott föl. Az unitarismus 
történetét Angliában, Tarrant három név körül csoportosítja. B nevek : 
a Socinus Faustusé (1604.), a Locke Jánosé (1704), kit méltán 
neveznek kora Sociuusának és a Priestley-é (1801), ki Birmingham- 
ból republikanus eszméiért kiüzetve, Amerikába menekült és elhin- 
tette az unitarius tan magvait, melyek, a mint mondani szokták, a 
szűz talajban gazdag aratást hoztak, oly kitünő emberekben, mint 
Channing Ellery Vilmos, Parker Tivadar és Emerson. — Copeland 
Bowie titkár a közgyűlés előtt az australiai, canadai és indiai uni- 
tarius mozgalmakat ismertette, melyek kilátásokkal teljesek. 

A modern katholicismus Németországon is mind több 
követőt számlál és a pápa egymásután adja ki ellenök excommuni- 
catioit. Közelebb Sehnitzer müncheni tanárt átkozta ki modernismu- 

sáért az egyházból. Schnitzer egy füzetet irt e czim alatt: , Jézus 
alapitotta-e a pápaságot? (Hat Jesus das Papsthum gestiftet ?) és 
abban határozottan kétségbevonja Máté 16. r. 17. v. hitelességét : 
,.Te Péter vagy és én ezen a kősziklán építem fel az én anyaszent- 
egyházamat." Ez a vers volt, mondja, a kiinduló pontja azoknak a 
szörnyű hamisításoknak, melyek által aztán lassanként szentesitették 
a római püspököknek tulhajtott igényeit. Schnitzer azzal végzi , Nem, 
Jézus nem alapitotta a pápaságot, ilyenre sohasem is gondolt". 

A Borromeus-encyclika. A Borromeus-encyelikát, mely- 
ről a napi lapok az utóbbi hetekben többször szólottak, a pápa 
május 26.-án tulajdonképpen a róm. kath. modernisták ellen adta 
ki. A modernisták az ilyen támadásokhoz már meg vannak szokva 
s ez az encyelika az előbbiek után alig keltett volna feltünést, ha a 
pápa a modernistákat nem azonositja a XVI. száz reformatoraival, 
a kiknek idejében élt Borromei Károly, milánoi érsek s tüntette ki 
magát a reformatio ellen való harczban. Az encyclikának ide vonat- 
kozó része: 

, Gőgös és lázadó emberek támadtak, Krisztus keresztjének ellen- 
ségei, földi érzelmek emberei, a kiknek istenük a has. Ezek nem 
az erkölcsök javitására törve, hanem a dogmákat tagadva, egymásra 
halmozták a zavart, szabadjára eresztették maguk és mások számára 
a szabadság gyeplőjét; és megvetvén az egyház tekintélyének veze- 
tését, a legromlottabb fejedelmek és népek kedvére, szinte erősza- 
kosan rontották le az egyház tanitását, alkotmányát, fegyelmét. — 
És követve azokat az igaztalanokat, a kiknek szól e fenyege- 
tés: ,Jaj nektek, kik rossznak mondjátok a jót és jónak a rosszat" , 
a lázadásnak e zavargását és a hitnek ez elferditését reformnak 
nevezték, ők magukat pedig reformátoroknak. Pedig valóban meg- 
rontók voltak, annyira, hogy egyenetlenséggel és háborukkal meritvén 
ki Európa erejét, előkészítették a mai idők lázadásait és apostásiáit, 
a melyekben egyetlen támadásban megujult az a három fajta, azelőtt 
különvált harcz, a melyből az egyház mindig győzedelmesen került 
ki, az ó-kor kegyetlen harcza, aztán a herézis" belső háboruja és 
evangéliumi szabadság czimén a bűnös szenvedélyek, a fegyelem 
megrontásának az a pusztítása a melyet a középkor nem ismert." 

Méltán keltettek e kitételek visszatetszést azokban az orszá- 
gokban, hol protestánsok élnek. Németország követe által tiltakozott 
a Vatikánnál, minek eredménye az lett, hogy a Vatikán a kihirde- 
tést beszüntette. Magyarországon is az ügy julius hóban hivatalos 

tárgyalás alá került, miután Városi Gyula kalocsai érsek egyház- 
megyei papsága előtt az encycelikát kihirdette. Kuen-Héderváry 
Károly gróf miniszterelnök, a képviselőházban ez ügyben hozzá 
intézett interpellatióra következőleg válaszolt: 

,T. képviselőház! Van szerencsém a hozzám intézett interpel- 
láczióra válaszolni. Az ügyre vonatkozó mai ismeretem alapján inkább 
arra fogok szoritkozni, hogy a hozzám intézett kérdés tárgyára 
vonatkozólag a kormány álláspontját kifejezzem. Magára a kérdésre 
vonatkozólag nem nyilatkozhatom addig, amig tudomást nem szer- 
zek arról, vajjon tényleg megtörtént-e az encyelikának a kalocsai 
érsek által való állítólagos kihirdetése. Hiszen mind máig csak az 
ujságokból tudunk erről. A kormány mindenesetre gondoskodni fog 
arról, hogy hivatalos tudomást szerezzen magának az iránt: mi is 
történt tulajdonképpen és tanácskozni fog arról, mi az, a mit a 
kormánynak esetleg tennie kell. Egyébként meg vegyok győződve 
és bátran mondhatom, hogy itt minden szándékosság ki van zárva. 
Azt hiszem, hogy ezt bátran kimondhatom. A kormánynak igenis 
kötelessége gondoskodni minden tekintetben arról, hogy a vallás- 
felekezetek közötti béke és együttélés meg ne zavartassék. Ez a 
kormmánynak kötelessége, a mely az ő főlügyeleti jogán is alap- 
szik és a mely eddig is, az élő szokásjogon nyugvó ugynevezett 
jus placeti alapján nem egyszer gyakoroltatott; de ettől is eltekintve, 
igenis kötelességének ismeri a kormány minden oly esetben, mely 
esetleg a vallásfelekezeti béke és együttélés megzavarását előidézné, 
útját állani annak és ha az mégis megtörténnék, a békés együttélést 
helyreállitani." 

A képviselőház a választ ellenvetés nélkül tudomásul vette és 
a prolestánsok is megnyugvással fogadhatják az adott helyzetben 
a miniszterelnök válaszát, de kétségtelenül még nagyobb meg- 
nyugvással vennék, ha a vallásszabadságot sértő ilyen encyeli- 
kák, történelmileg nem igazolható támadások elvétve se hirdettet- 
hetnének ki. 

Az egyház" feladata. Jaynes amerikai lelkész az egyház 
feladatát ezekben határozza meg: I. Az államok legnagyobb vesze- 
delme mindig az erkölcsi rugó kiveszése volt. Az egyház ez ellen 
mindig dolgozott. Hirdette mindig a szellemi élet értékét. Az anyagi- 
asság idejében a jellem értékét hangsulyozta. Az emberiség tiszte- 
letének tárgyait őrizte. Magasra emelte a tiszta emberség symbolu- 
mait. A lélek nemes fellángolását tartotta az emberség legmagassabb 

kifejezésének. Az egyház feladata az emberiség eszményeit tisztán 
és épen megtartani. II. Az egyház másik feladata, hogy az embere- 
ket az eszményekhez való hűségre késztesse. Hogy felébreszsze az 
emberekben a személyes felelősségérzetet. Hogy késztesse az embe- 
reket az eszmények gyakorlati megvalósítására, hogy ,szeretetre és 
jócselekedetre ingert kapjanak." Tartsa magasra az egyház az esz- 
ményeket, s azoknak gloriája által indítsa az embereket a szeretet 
és jócselekedetek gyakorlására. IZSIS105t 
Értesitők. A kolozsvári unitar. kollegium (Papnevelő intézet, főgym- 
nasium, elemi iskola) értesiítője az 1909--10. iskolai évről. Szerk. dr. Gál 
Kelemen igazgató, a theol. részt dr. Boros György dékán. Az Értesítő két 
szakszerü értekezést is hoz: a kollegiumi Vári Albert vallástanárét : Gon- 
dolatok a vallás mezejéről" s a theologiai Csifó Salamon tanárét: , Élet és 
vallás" ezimen; s dr. Gál Kelementől találó megemlékezést Nagy Lajos 
elhunyt tanárról s Pálffi Mártontól Kanyaró Ferencz elhunyt tanár, történet- 


tudósról. — A theologián a tanerők száma volt: 7; a tanulóké : 13. A főgym- 
nasiumban tanerők száma : 11 ; tanulóké: 321; ebből unitarius : 182. — Az 


érettségi vizsgán biztosok voltak egyh. részről: Báró Petrichevich-Horváth 
Kálmán és Fekete Gábor főgondnokok s Kozma Ferencz koll. felügyelő 
gondnok ; a kormány részéről Péterfi Lajos budapesti áll. főgymn. tanár. — 
Az ifjuság kebelében a ,Kriza önképzőkör" működött Pálfi Márton tanár 
vezetése mellett; a felső osztályuak olv. egyesülete, melyet Kovács Kálmán 
tanár, s az alsó osztályuak olv. egyesülete, melyet Uzoni Imre tanár veze- 


tett. — Az elemi iskolában tanerők száma: 2; tanulóké: 88; ebből unita- 
rius: 34. — A székelykereszturi unitar. gymnasium értesítője. Szerk. 


Pap Mózes igazgató. Az Értesitőt az igazgató , Visszapillantása a székely- 
kereszturi unitar. gymnasium multjára" nyitja meg ; azután Sándor János 
volt igazgató emléke következik és a Széchenyi emlékünnepély. Tanerők 
száma: 12; tánulóké: 202; ebből unitarius: 98. Az ifj. olv. kört Derzsy 
Zoltán tanár vezette. — A dési községi polgári leányiskola értesítóje. 
Szerk. Kádár József igazgató. Az igazgató adatokat közöl az iskola történe- 
téhez. (Részletes történetét az iskolának , Szolnokdoboka vármegye nevelés 
és oktatásügyének történetében" irta meg.) Tanerők száma: 7 ; tanulóké : 
147 ; ebből unitárius: 3. (t.) 


Raffaj Domokos r. Deli ifjú volt, mikor Székelykereszturt 
mint köztanitó kezdte pályáját. Szülőhelysége, Újszékely választotta 
meg onnan pár év mulva papjának, hogy ott hirdesse Isten igéjét 
egy életen keresztül. Papi tulajdonságai előbbre vitték. Tizenhét 
évig jegyzőséget, tizenkileneczig esperesi hivatalt töltött bé a székely- 
kereszturi egyházkörben. A székelykereszturi gymnasiumnál ő vette 
át Árkosi Dénes volt ravai pap s esperes és Kovács Mihály kis- 


solymosi pap s esperes örökét, hogy a vizsgákon egyházi részről 

elnököljön, mely tisztét is jelesül töltötte bé. A predikálásra mindig 
sulyt fektetett s mint igehirdető is jó emléket hagy hátra. 

Dr. Csernátoni Gyula f. Előbb a kolozsvári ref. kollegium 
tanára s azután besztereze-naszódmegyei s később kolozsvármegyei 
kir. tanfelügyelő volt. De nemcsak a tanügy terén működött siker- 
rel, hanem irodalomtörteneti tanulmányaival is. Azonkivül egyike 
volt azoknak, a kik a protestans testvériséget ápolják. Élt 52 évet. 

Gyászhirek. Raffaj Domokos újszékelyi unitarius lelkész, 
keresztúrköri esperes, életének 68-ik, lelkipásztorságának 45-ik és 
házasságának 43-ik évében, jul. 6-án meghalt. A család részéről 
gyászolják : Raffaj Domokosné, Bereczki Póli és fia Raffaj Károly 
s számos rokon. Haláláról az egyházközség is adott ki gyászjelen- 
tést. —- Imecs Lajos, komjátszegi lelkész életének 69-ik, lelkipász- 
torságának 41-ik évében julius hó 22-én rokonai s egyházközsége 
fájdalmára megszünt élni. — Ürmösi Károly unitar. lelkészt Kolozs- 
várt érzékeny veszteség találta. Ürmösi Margitka szülői és testvérei 
bánatára 1 éves korában, aug. 4-én más hazába költözött. 

Perczel Ferenczné Kozma Flora irónőt fájdalmas veszteség 
érte. Édesanyja özv. Leveldi Kozma Fereneczné, zalakapolcsi Domo- 
kos Judith életének 78-ik évében augustus 4.-én Fejér megyében 
Baracskán elhalálozott. Tetemét a baracskai temetőben helyezték 
nagy részvét mellett végnyugalomra. 

